नोहकलिकाई - विकिपीडिया\nनोहकलिकाई झरना के सीन\nभारत में लोकेशन\nपूर्ब खासी पहाड़ी, मेघालय, भारत\n4,065 फीट (1,239 मी)\n1,115 फीट (340 मी)\n75 फीट (23 मी)\n100 cfs (2.8 m3/s)\nनोहकलिकाई भारत के मेघालय राज्य में मौजूद झरना बाटे। 340 मीटर (1115 फीट) ऊँचाई वाला ई झरना भारत के सबसे ऊँच (सिंगल ड्रॉप) झरना बाटे। ई दुनिया के चउथा सभसे ऊँच सिंगल ड्राप झरना भी बतावल जाला।\nई झरना पृथ्वी पर मौजूद सभसे नम स्थान में से एक, चेरापूँजी (जवना के अब सोहरा कहल जाला) के लगे मौजूद बाटे। झरना के पानी के स्रोत बरखा के पानी बाटे जवन एकरा ऊपरी हिस्सा में मौजूद एगो छोट पठारी हिस्सा पर एकट्ठा होला आ एही से ई झरना दिसंबर-फरवरी के बीच के सूखा वाला सीजन के समय में सिकुड़ जाला आ पानी के बहाव कम हो जाला। झरना के नीचे एगो हरियर रंग के पानी के डुबकी पूल वबनल बाटे। सूखा के सीजन के तुलना में मानसून के समय झरना के बेग लगभग 20 गुना बढ़ जाला।\n1854 में नोहकलिकाई\n"नोहकलिकाई" शब्द के खासी भाषा में अर्थ होला "का लिकाई के छलांग" आ एकरा साथ एगो कहानी जुड़ल बतावल जाले। किस्सा-कहानी के के मोताबिक गाँव में लिकाई नाँव के एगो औरत रहत रहल (का औरत खातिर उपसर्ग हवे)। का लिकाई के मरद के मौत तबे हो गइल जब ओकर लइकी अबहिन कोरउंस रहल। लिकाई के आपन आ लइकी के पेट भरे खातिर कुली के काम करे के परल। कुछ दिन बाद ऊ दूसर बियाह कइलस। काम से लवट के आवे के बाद ओकर सारा समय लड़िकिया के देखभाल करे में बीत जाय। एही से ऊ अपने दुसरा मरद के बहुत धियान न रख पावे। ओकर दुसरा मरदा एही इरखा में एक दिन लइकी के मुआ दिहलस। जब का लिकाई साँझ बेरा घरे आइल तब लइकी ना मिलल। लिकाई काम से बहुत सिहरा गइल रहल आ सोचलस के लइकी कहीं एहरे-ओहर होई आ आ जाई। रसोईं में देखलस कि माँस पका के रखल बाटे तब सोचलस के खा के फिर खोजब। माँस खा पी के जब ऊ पान खाए खातिर पान के डाली उठवलस तब ओह डलिया में लइकी के कटाइल अँगुरी मिलल। तब ओकरा के एहसास भइल की ओकरा ना रहले में ओकर मरद लइकी के काट के पका दिहलस आ ओही के माँस ऊ खइलसि हऽ। अइसन दुःख आ रीस के मारे लिकाई पागल हो गइल आ एहर-ओहर भागत-दउरत जा अंत में के पहाड़ के कगार से कूद गइल। ओही के चीन्हा ई झरना हवे।\nभारत के झरना सभ के ऊँचाई अनुसार लिस्ट\n↑ "नोहकलिकाई झरना". World Waterfall Database. पहुँचतिथी 1 जून 2016.\n↑ सिंगल ड्रॉप के मतलब अइसन झरना जवना में पानी सीढ़ीदार रूप में कई बेर में सीढ़ी नियर चीज बनावत न गिरे बलुक एकही बेर में कगार से सीधे डुबकी झील में आ गिरे।\n↑ "नोहकलिकाई झरना". World Waterfall Database. पहुँचतिथी 2012-05-06.\n↑ India Handbook. Trade & Travel Publications. 2002.\n↑ Sunita Pant Bansal 2005, p. 155.\n↑ 7.0 7.1 "Nohkalikai Falls". Wondermondo. 2010-08-28. पहुँचतिथी2जून 2016.\n↑ Michael Benanav 2013.\n↑ 2003, p. 119-.\nKādambinī. Hindustāna Tāisma Prakāśana. 2003. CS1 maint: ref=harv (link)\nSunita Pant Bansal (1 June 2005). Encyclopaedia of India. Smriti Books. ISBN 978-81-87967-71-2. CS1 maint: ref=harv (link)\nLonely Planet; Sarina Singh; Michael Benanav (1 सितंबर 2013). Lonely Planet India. Lonely Planet Publications. ISBN 978-1-74321-793-1. Unknown parameter |coauthors= ignored (|author= suggested) (मदद)CS1 maint: ref=harv (link)\n"https://bh.wikipedia.org/w/index.php?title=नोहकलिकाई&oldid=682064" से लिहल गइल\nपूर्वोत्तर के झरना\nभारत के झरना\nPages using infobox waterfall with unknown parameters\nएह पन्ना पर आखिरी बेर संपादन3जनवरी 2021 के 05:19 बजे भइल रहल।


खोबसन के तोड़ चाहीं : बतंगड़ – 34 – Anjoria\nखोबसन के तोड़ चाहीं : बतंगड़ – 34\nअप्रैल 14, 2017 खोबसन के तोड़ चाहीं, बतंगड़\nरोज ब रोज खोबसन सुने के आदत पड़ गइला का बादो आजु भोजपुरी कवि अशोक द्विवेदी के कविता – रेवाज – के एगो टुकड़ा दिमाग में घुमिरी लगावे लागल –\nखोबसन सुनि-सुनि बड़ भइल बेलिया.\nरोग सिरहाना, बलाय पैताना.\nकरम के लेख रहे, सुन्नर-सुरेख रहे.\nअँतरा लुकात, हुँसात, डँटात\nआन घरे गइल बाप मतारी हलुक भइल !\nबेलिया बेचारी त आन घरे जा के एह खोबसन से छुटकारा पा लिहलसि बाकि ई सुभाग सभकर ना होखे. कुछ लोग के त भर जिनिगी एही खोबसन का साथे बितावे के पड़ेला. एह देशो के इहे हाल बा. हिन्दू बेचारे जइहे त कहाँ जइहें ! कतहीं केहू सुने वाला नइखे इनकर. अब रात दिन मिले वाला एह खोबसन के तोड़ खोजल जरुरी लागल त एगो गोल बहुत हद ले एकर काट खोज लिहले बावे. बहुत हद ले – एह चलते कहे के पड़त बा कि कुछ खोबसनिया लोग के खोबसे के आदत अतना पोढ़ बा कि ऊ हिन्दुवन के खोबसले बिना आपन खाना ना पचा सकसु. ईद क्रिसमस के परब मनवला से कतहीं कवनो बवाल होखे के अनेसा ना होला बाकि अगर रामनवमी मनावल चाहब त बन्दिशन से पार पावे खाति अदालत गोहारल जरुरी हो जाई. दोसरा मजहब सम्प्रदाय के भगवान के जनम भइला के सबूत केहू ना माँगे, ना खोजे. बाकि हमनी के श्रीराम जी के जनम स्थान के सबूत मांगे वालन के कमी नइखे. एगो अदालत से पार पा जाएब त दोसरका अदालत में जा के माथ रगड़े के पड़ी आ कमाल त तब हो जाला जब देश के माथ अदालत एह मामिला के फैसला करे से आपन मूड़ी बचावल जरुरी समुझे लागेले. बड़ा मासूमियत से सलाह दे दीहल जाला कि एकरा के मिल बइठ के सलटा लेव सब फरीक !\nअरे भाई, मिलिए बइठ के सलटा लेबे के रहीत त आजु ले ई मामिला लटकत रहीत ? बाकि शायद अदालतो के अनेसा बा कि अगर ऊ फैसला देइयो दिहलसि त एगो फरीक एकरा के कायदा कानून से परे मान के आपन जिद पूरावे के ठान लीहें. आ तब इहे खोबसनिया फेरु खोबसे लगीहें हिन्दूवन के कि काहे एगो मंदिर खातिर देश के माहौल बिगाड़ल जात बा. बिगाड़े वालन के दोस देबे के बेंवत तबो उनुका लगे ना होखी. ऊ त हमेशा से एह बवालियन के साथ देत आइल बाड़ें. फौज प पत्थर मारे वालन के भटकल नौजवान बतावेलें, देश के टुकड़ा करे के बात बोले के आजादी बतावेलें.\nखोबसनिया खोबसल छोड़ देव, ई कबो होइए ना सके ! बाकिर आजु हमरा सोझा एगो अउर समस्या बा. अंगरेजी में नैगिंग होला बाकि हिन्दी में एकरा ला कवनो शब्द खोजले नइखे भेंटात. भोजपुरी में अलबत्ता खोबसल बाकायदा मौजूद बा. खोबसल मौजूद बा त खोबसन आ खोबसनिया खोजे में देर ना लागी. अगर केहू एकरा ला हिन्दी शब्द बता सकी त हमरा बहुते खुशी होखी. गूगलो बाबा से पूछ देखनी ह बाकि उनुको लगे एह सवाल के जवाब मौजूद नइखे. आ इहे बाति हमरा ला खोबसन बनि गइल बा. एह खोबसन के तोड़ चाहीं. अलग बाति बा कि सेकूलर खोबसन के तोड़ निकल गइला का बावजूद दीदीया दोसरे दुनिया में मगन बिया. दुआरी आ गइल खड़खड़ाहट ओकरा सुनाते नइखे. ऊ त इहे सोचत लागत बिया कि –\nकौन आया है यहाँ, कौन आया होगा ?\nमेरा दरवाजा हवाओं ने खटखटाया होगा !\nखुदा खैर करसु इनकर.


(( नईहर के मॉल बाड़ू ठोकल )) आरकेस्ट्रा में बजने वाला सबसे दमदार गाना ~ Golu Tiger New Song song download\nHome / (( नईहर के मॉल बाड़ू ठोकल )) आरकेस्ट्रा में बजने वाला सबसे दमदार गाना ~ Golu Tiger New\n(( नईहर के मॉल बाड़ू ठोकल )) आरकेस्ट्रा में बजने वाला सबसे दमदार गाना ~ Golu Tiger New\nListen (( नईहर के मॉल बाड़ू ठोकल )) आरकेस्ट्रा में बजने वाला सबसे दमदार गाना ~ Golu Tiger New instantly, press Play.\n(( नईहर के मॉल बाड़ू ठोकल )) आरकेस्ट्रा में बजने वाला सबसे दमदार गाना ~ Golu Tiger New listen at any time, for this hit "download" button! Just after that you will have an opportunity to listen to the song withahigh frequency and inagood quality.\nDescription: (( नईहर के मॉल बाड़ू ठोकल )) आरकेस्ट्रा में बजने वाला सबसे दमदार गाना ~ Golu Tiger New Song , 'Anglemusic,#anglemusicvideo,#anglemusicofficialchannel,bhojpuri ka video,arkestra program Golu Tiger,bhojpuri arkestra 2019 Golu Tiger,bhojpuri orchestra Golu Tiger,arkestra toli Golu Tiger,archestra Golu Tiger,orchestra video Golu Tiger,orchestra gaana Golu Tiger,bhojpuri gana Golu Tiger'\n(( नईहर के मॉल बाड़ू ठोकल )) आरकेस्ट्रा में बजने वाला सबसे दमदार गाना ~ Golu Tiger New mp4 songs


Mausami All Song Lyrics » Hindi Note Book\nChunar Choli (चूनर चोली) – Khesari Lal Yadav – Lyrics\nFebruary 11, 2021 February 9, 2021 by Arvind Maurya\nChunar Choli Is Latest Superhit Bhojpuri Holi Song Sung By Khesari Lal Yadav. Featuring Artist In This Video Are Khesari Lal Yadav & Mausami. This Song Is Written By Shyam Dehati & Azad singh While Music Given By Sajan Mishra. It’s Released By Saregama Hum Bhojpuri Youtube Channel.\nरंग बरसे भींजे !\nअईली होलिया में साली मुस्कान\nपूरा लईका सन के बन गईली जान\nपूरा लईका सन के बन गईली जान !\nहो अईली होलिया में साली मुस्कान\nसज के सँवर के निकली है घर से\nटच करे खातिर मन तरसे रंग बरसे\nरंग बरसे भींजे चुनर चोली रंग बरसे\nहां बड़ी सॉलिड बाड़ी भईया के साली\nलम्बा पिचकारी तs देखी लजाली\nलम्बा पिचकारी तs देखी लजाली !\nजब रंग भीतरी ले जाई तब खुल जायेगी !\nदुनो गाल पे अपना रंगवा खुद ही मलवायेगी !!\nमन खजुआत होई इनको भीतर से\nसीधा बनतारी ऊपर से रंग बरसे\nहां कोरा उठवला पs देत बाड़ी गारी\nनारा उकस गईल ओजन बा भारी\nनारा उकस गईल ओजन बा भारी !\nसगरो कमवा खेसारी जनि अकेले करs हो !\nअरे श्याम देहाती आजाद के विश्वास धरs हो !!\nपीछे परल बा विवेक दुपहर से\nबान्हि के मुँह मोफलर से रंग बरसे\nRang Barase Bhije !\nAaili Holiya Me Saali Muskan\nPura Laika San Ke Ban Gaili Jaan\nPura Laika San Ke Ban Gaili Jaan !\nHo Aaili Holiya Me Saali Muskan\nSaj Ke Sawar Ke Nikali Hai Ghar Se\nTouch Kare Khatir Man Tarse Rang Barse\nRang Barase Bhije Chunar Choli Rang Barase\nHa Badi Solid Badi Bhaiya Ke Saali\nLamba Pichkari Ta Dekhi Lajali\nLamba Pichkari Ta Dekhi Lajali !\nJab Rang Bhitari Le Jaai Tab Khul Jayegi !\nDuno Gaal Pe Apna Rangwa Khud Hi Malwayegi !!\nMan Khajuwat Hoi Inko Bhitar Se\nSidha Banatari Upar Se Rang Barse\nRang Barse Bhije Chunar Choli Rang Barse\nHa Kora Uthawala Pa Det Badi Gari\nNara Ukas Gail Ojan Ba Bhari\nNara Ukas Gail Ojan Ba Bhari !\nSagaro Kamwa Khesari Jani Akele Kara Ho !\nAre Shyam Dehati Azad Ke Vishwas Dhara Ho !!\nPichhe Paral Ba Vivek Dupahar Se\nBanhi Ke Muh Mofalar Se Rang Barase\nRang Barase Bhinje Chunar Choli Rang Barase


बड़का बैनर पसंद करे लगलन स्मृति सिन्हा के – Anjoria\nसिनेमा भोजपुरी के अभिनेत्री स्मृति सिन्हा एह घरी उद्योग के सगरी बड़का बैनर के पसंद बन गइल बाड़ी. भोजपुरी के सबले सफल निर्माता आलोक कुमार के दू गो फिलिम, ‘साजन चले ससुराल’ आ ‘देवरा पे मनवाँ डोले’, स्मृति कर चुकल बाड़ी. अब ऊ आलोक कुमार के नईकी फिलिम ‘दुध का कर्ज’ में सुपरस्टार निरहुआ संगे नजर अइहें.\nमशहुर निर्माता अभय सिन्हा के फिलिम ‘प्यार झूकता नहीं’ में स्मृति खेसारी लाल संगे बाड़ी त मशहुर वितरक निर्माता डा० सुनील के ‘प्रेम दीवानी’ आ सुपरहिट फिलिम ‘प्रतिज्ञा’ के सीक्वल ‘प्रतिज्ञा-2’ ओ में स्मृति सिन्हा नजर अइहें. एह बड़का बैनर के फिलिमन में काम कर के स्मृति गदगद बाड़ी.


पाखी हेगडे खातिर खास रहल साल २०१० – Anjoria\nसाल २०१० भोजपुरी अभिनेत्री पाखी हेगडे खातिर एहसे खास रहल कि पिछलो साल ऊ लोकप्रियता में नंबर वन पर बनल रहली आ ई क्रम पिछला चार साल से चल रहल बा. एह साल रिलीज उनकर सगरी फिल्म बाक्स आफिस पर सफल रहली सँ. ओह पर सोना पर सुहागा वाली बाति ई भइल कि अब तक के सबले बड़का सर्वेक्षण का बाद आईसीएमआर आ दि सण्डेय इण्डियन पाखी हेगडे के सबले बढ़िया अभिनेत्री घोषित कइलसि. एह साल भोजपुरी के हर सुपर स्टार का साथे उनकर फिल्म आइल आ उनकर जोड़ी सभका साथे दर्शकन के पसन्द आइल. अभिनय का क्षेत्र में ऊ हर तरह के किरदार कर देखवली चाहे ऊ कवनो कालेजिया लड़की के होखो भा धीर गंभीर बियाहल महिला के. उनकर फिल्म “दाग” साल २०१० के सबले बड़का हिट फिल्म रहल. “सात सहेलियाँ” बिहार यूपी के बहुते सिनेमाघरन में पचासवाँ दिन के जश्न मनवलसि. पाखी एह साल एगो हिन्दिओ फिल्म मे काम कइली जवन अगिला साल दर्शकन का सोझा आई.\nफरार हो गइल के शूटिंग शुरु


Bhojpuri: राजनीति छूटल त सांस भी टूटि गइल, पुण्यतिथि पर पढ़ीं हेमवती नंदन बहुगुणा क कहानी - hemwati nandan bahuguna death anniversary read here her life story in bhojpuri saroj kumar – News18 हिंदी\nhemwati nandan bahuguna death anniversary read here her life story in bhojpuri saroj kumar\nBhojpuri: राजनीति छूटल त सांस भी टूटि गइल, पुण्यतिथि पर पढ़ीं हेमवती नंदन बहुगुणा क कहानी\nहेमवती नंदन बहुगुणा भारतीय राजनीति क एक अइसन किरदार रहलन, जेकरे रग रग में राजनीति भरल रहल. उ 24 घंटा वाला राजनेता रहलन. न राजनीति ओन्हय चैन लेवय देय, न उ राजनीति के चैन लेवय देयं. राजनीति अउर बहुगुणा एक-दूसरे क पर्याय रहलन. दिवंगत कांग्रेसी नेता चंद्रभानु गुप्ता ओन्हय राजनीति क नटवरलाल कहयं. जब राजनीति बहुगुणा क साथ छोड़लस तब उ भी ओकर साथ छोड़ि के जिनगी से विदा लेइ लेहलन.\nLast Updated : March 17, 2022, 17:28 IST\nहेमवती नंदन 1971 के चुनाव में पहिली दइयां सांसद बनल रहलन. एकरे पहिले उ उत्तर प्रदेश विधानसभा में रहलन, मंत्री भी रहि चुकल रहलन. संसदी के चुनाव में कांग्रेस के जीतावय में बड़ी मेहनत कइले रहलन. ओन्हय उम्मीद रहल कि इंदिरा गांधी कैबिनेट में कवनो बढ़ियां मंत्री बनइहयं. लेकिन इंदिरा अइसन गुड़ नाहीं रहलिन जवने के बहुगुणा जइसन चिउटा असानी से खाइ लेयं. इंदिरा बहुगुणा के संचार विभाग में राज्यमंत्री बनाइ देहलिन. बहुगुणा मुंह फुलाइ लेहलन. पंद्रह दिन तक कोप भवन में रहलन, चार्जय नाहीं लेहलन. अंत में इंदिरा स्वतंत्र प्रभार देहलिन, तब जाइ के मुंह सोझ भयल. मतलब बहुगुणा जेतना चतुर रहलन, ओतनय ओनके भीतर धीरज क कमी रहल. एकरे नाते कई दइयां ओनकर बड़ा नुकसान भयल.\nउत्तर प्रदेश में पीएसी विद्रोह के बाद मुख्यमंत्री कमलापति त्रिपाठी के इस्तीफा देवय के पड़ल. मुख्यमंत्री बदे नए आदमी क तलाश रहल. बहुगुणा अपने काम के बल पर तबतक इंदिरा क विश्वासपात्र बनि गयल रहलन. इंदिरा बहुगुणा के मुख्यमंत्री बनाइ के लखनऊ भेजि देहलिन. आठ नवंबर, 1973 के बहुगुणा शपथ लेहलन. इंदिरा के उम्मीद रहल कि बहुगुणा ओनके मर्जी से काम करिहय. लेकिन बहुगुणा दूसरे मट्टी क रहलन. ओन्हय खुलल मैदान चाहत रहल, मौका मिलल रहल त पूरा फायदा उठावल चाहत रहलन. इंदिरा क भृगुटी चढ़ि गइल, 29 नवंबर, 1975 के बहुगुणा से इस्तीफा लेइ लेहलिन. बहुगुणा क धीरज फिर टूटल अउर पार्टी छोड़ि देहलन. जगजीवन राम के साथे मिलि के नई पार्टी कांग्रेस फॉर डेमोक्रेसी बनलन. 1977 क चुनाव एही पार्टी से लड़लन, अउर जीतलन भी. लेकिन 1980 के मध्यावधि चुनाव से पहिले उ फिर कांग्रेस में शामिल होइ गइलन. कांग्रेस बदे चुनाव में जमि के मेहनत कइलन अउर अपुना गढ़वाल से जीति के संसद पहुंचलन. कांग्रेस क सरकार बनल, लेकिन इंदिरा फिर बहुगुणा के किनारे कइ देहलिन. बहुगुणा पर शायद ओन्हय भरोसा नाहीं रहि गयल रहल. बहुगुणा क धीरज जवाब देइ देहलस अउर छह महीना के भीतर ही उ कांग्रेस क डंडा डांकि गइलन. लोकसभा क सदस्यता भी छोड़ि देहलन. सन् 1982 में ओही सीट से उपचुनाव जीति के फिर संसद पहुंचलन.\nएही दौरान 31 अक्टूबर, 1984 के इंदिरा गांधी क हत्या होइ गइल. राजीव गांधी परधानमंत्री बनलन. ओही साल बाद में आम चुनाव भी भयल. बहुगुणा क हरकत राजीव के याद रहल. नराज रहले के बाद भी जवन काम बहुगुणा के साथे इंदिरा नाहीं कइ पइलिन, उ राजीव करय क ठानि लेहलन. बहुगुणा लोकदल से इलाहाबाद से खड़ा भइलन. राजीव ओनकरे सामने फिल्म अभिनेता अमिताभ बच्चन के मैदान में उतारि देहलन. बहुगुणा क राजनीतिक कद बहुत ऊंचा रहल, लेकिन ओह जमाने में फिलिम वालन क भी राजनीति में बहुत क्रेज रहल. फिलमी सितारन के देखि के जनता दीवानी होइ जाय. बहुगुणा चुनाव में चांपि के मेहनत कइलन. फिर भी अमिताभ ओन्हय एक लाख सत्तासी हजार वोट से हराइ देहलन. इ हार बहुगुणा बदे बहुत बड़ा सदमा रहल. एक तरह से ओनकर राजनीतिक हत्या होइ गइल रहल. एकरे बाद उ राजनीति छोड़ि देहलन. तीन साल बाद अमिताभ भी लोकसभा क सदस्यता इ कहि के छोड़ि देहलन कि राजनीति ओनकरे बस क बात नाहीं हौ. एही दौरान बहुगुणा बीमार पड़लन. एक दइया बाईपास सर्जरी होइ चुकल रहल. डॉक्टर लोग कहलन कि राजनीति छोड़ि देयं त दुबारा सर्जरी क जरूरत नाहीं हौ. लेकिन बहुगुणा के त खून में राजनीति रहल. उ डॉक्टरन से कहलन -’’बहुगुणा समोसा खाने और मजा लेने के लिए पैदा नहीं हुआ है. ऑपरेशन तो कराऊंगा.’’ आपरेशन भयल, लेकिन सफल नाहीं भयल. राजनीति क चाणक्य 17 मार्च, 1989 के राजनीति के बाद जिनिगी भी छोड़ि के हमेशा बदे चलि गयल. हेमवती नंदन बहुगुणा क जनम जलियांवाला बाग नरसंहार के 12 दिना बाद 25 अप्रैल, 1919 के पौड़ी गढ़वाल के बुधाणी गांव में भयल रहल.\nFIRST PUBLISHED : March 17, 2022, 17:28 IST


सगरी खबर भोजपुरी में (शुक, 26 जून 2015) – टटका खबर\nमालेगांव विस्‍फोट मामिला में सरकारी वकील रोहिणी सेलियन के कहना बा कि राष्‍ट्रीय जांच एजेंसी उनुका पर एह मामला में नरम रुख अख्तियार करे के दबाव डालत बा. साल 2008 से चलत एह मुकदमा में आजु ले सरकार कवनो चार्ज शीट नइखे दाखिल कर सकल बाकिर मामला के लटकावत आवल जात बा काहे कि एह मामिला के आरोपी साध्वी प्रज्ञा ठाकुर जइसन हिन्दुत्व से जुड़ल लोग बा. हर तरह के अत्याचार कइला का बावजूद सरकारी पक्ष आजु ले कवनो मजगर सबूत नइखे बटोर सकल आ कैंसर के मरीज साध्वी प्रज्ञा ठाकुर के जमानतो नइखे दीहल जात. एनआईए के कहना बा कि सरकारी वकील के आरोप गलत बा आ सरकारी वकील के काम शुरु होखेला अदालत में चार्ज शीट दाखिल भइला का बाद से. अबहीं ले एह मामिला में चार्ज शीट दाखिले नइखे भइल.\nप्रधानमंत्री नरेन्द्र मोदी बियफे का दिने तीन गो बहुते खास योजनन के शुरूआत कइलन. – स्‍मार्ट सिटी मिशन, अटल पुनरुत्‍थान अउर शहरी परिवर्तन मिशन (अमृत) आ सबका ला आवास. ई तीनो योजना देश के शहरी विकास में मील के पत्थर लेखा साबित होखिहें सँ. एह मौका पर पीएम मोदी कहलन कि हर आदमी के सपना होला कि ओकर एगो आपन घर होखे आ सरकार ओकर ई सपना पुरावे ला डाँड़ कस लिहले बिया. बतवलन कि पहिला बेर बनल स्मार्ट सिटी के योजना अइसन बा कि एकर फैसला भारत सरकार ना करी, राज्य सरकार ना करी. ई काम ओह शहर के लोग, ओहिजा के नगर पालिका, ओहिजा के अगुवा लोग तय करी.\nएह मौका पर शहरी विकास मंत्री एम वेंकैया नायडू बतवलन कि अगिला सात बरीस में दू करोड़ मकान बनवावे के इरादा बा. आ ई सगरी मकान औरतन का नामे दीहल जाई. मकान पर पहिला हक औरतने के होखल करी.\nइन्दिरा गाँधी के पीएम रहला का दौरान लगावल इमरजेन्सी वाला रात के याद करत प्रधानमंत्री नरेन्‍द्र मोदी कहलन कि केहु 25 आ 26 जून 1975 वाली करिया रात के भुला ना सके. ओह रात पूरा देशे के आपातकाल के जंजीरन से जकड़ के जेल बना दीहल गइल रहे. लाखों लोग के राते रात उठा के जेहल में डाल दीहल रहे. अखबारन के मुँह पर ताला लगा दीहल रहे आ रेडियो उहे बोले जे सरकार बोलत रहे. कहलन कि जयप्रकाश नारायण के स्‍मारक बनावे का फैसला से लोकतंत्र समर्थकन के प्रेरणा मिलल करी.\nयाद करीं जब महज आपन कुरसी बचावे खातिर कांग्रेसी सरकार इमरजेन्सी लगा दिहले रहुवे आ तब के पीएम कहली कि एकरा खिलाफ एगो कुकुरो ना भूंकल. शायद एही चलते महतारी बेटा – सोनिया आ राहुल गाँधी – कुछ दिन पहिलहीं से कवनो दोसरा देश मे लुकाइल बा कि इमरजेन्सी वाला कलंक के जवाब ना दे पाई ऊ लोग. कुछ लोग त इहो कहत बा कि हो सकेला आपन करिया कमाई के ठिकाने लगावे गइल बा ई लोग. पता ना साँच का बा बाकिर लुकाइल तरीका से विदेश भगला पर सवाल उठबे करी.\nमुम्‍बई आतंकी हमला के षडयंत्रकारी जकीउर्रहमान लखवी के मामिला में संयुक्‍त राष्‍ट्र में पाकिस्‍तान के विरूद्ध भारत के प्रस्‍ताव पर चीन के वीटो लगवला के मुद्दा विदेशमंत्री सुषमा स्‍वराज काठमांडू मेंं चीन के विदेशमंत्री वांग यी से बातचीत में उठवली आ कहली कि चीन के एह वीटो से भारत चीन के संबंधन में असहजता आइल बा.\nबिहार आ पूर्वांचल में सक्रिय हो गइल बा आ लगातार आगे बढ़त जाए खातिर माहौल बढ़िया बनल बा. मौसम विभाग के अनेसा कि एह साल मानसून कमजोर रह सकेला एकदम गलत साबित हो गइल बा. एह साल के मानसून एकदम सामान्य रहे के उमेद बढ़ल जात बा. काल्हु बियफे का दिने बिहार आ पूर्वांचल में कई जगहा निकहा बरखा भइला के खबर बा आ आजुओ तेज बरखा होखे के अनुमान बतावल जात बा. काल्हु गोपालगंज के डुमरियाघाट में आठ सेंटीमीटर बरखा भइल.\nभूकम्‍प से तबाह नेपाल में बड़हन पैमाना पर होखे वाला पुनर्निर्माण खातिर भारत का तरफ से नेपाल के एक अरब अमरीकी डॉलर के सहायता दीहल जाई. एह काम में सात अरब डाॅलर खरच होखे के अनुमान बतवले बा नेपाल. दुनिया के अकेला हिन्दू देश के दीहल जा रहल एह सहायता से दुनू देश के नागरिक संबंध अउरी पोढ़ होखे के अनुमान बावे.\nबिहार में जनता दल यूनाइटेड के बाहुबली विधायक अनन्‍त सिंह के पटना बेउर जेल भेज दीहल गइल बा. एह गिरफ्तारी पर राजद नेता लालू प्रसाद खुशी जतवले बाड़न काहे कि पुटुस यादव के जान ले लिहले रहले अनंत सिंह आ उनकर गुर्गा. दोसरा तरफ अनंत सिंह के समर्थक काल्हु बियफे का दिने जगहे जगह सड़क जाम आ रेल जाम कइले.\nपाकिस्तान के पुरान क्रिकेटर रहल जहीर अब्बास के अंतर्राष्ट्रीय क्रिकेट परिषद (आईसीसी) के नया अध्यक्ष एक बरीस ला बनावल गइल बा.\nआईसीसी के एकदिना मैचन के टटका रैकिंग में भारत दू अंक नीचे खिसकल बा बाकिर दुसरका जगहा पर बरकरार बा. विश्‍व चैंपियन ऑस्‍ट्रेलिया पहिला जगहा पर आ न्‍यूजीलैंड तिसरका पर बावे.\nग्रीस संकट का बावजूद स्मार्ट सिटि मिशन, सबका ला आवास, आ अमृत योजना के शुरुआत से सरकारी खरचा बढ़े के खबर से उत्साहित देश के शेयर बाजार में बियफे का दिने तेजी दर्ज भइल आ सेंसेक्स 166 अंक चढ़ के आ निफ्टी 37 अंक बढ़ के बंद भइल.\nभारत के सानिया मिर्जा आ स्विटजरलैंड के मार्टिना हिंगिस के जोड़ी डब्‍ल्‍यू टी ए एगोन इंटरनेशनल टेनिस प्रतियोगिता के सेमीफाइनल में पहुंच गइल बावे. एह जोड़ी के मुकाबला फ्रांस आ स्‍लोवीनिया के जोड़ी कारोलीन गर्शिया अउर कैटरिना सरे बोत्निक से होखे वाला बा.\nयूपी के बेसिक शिक्षा परिषद के प्राथमिक आ उच्च प्राथमिक विद्यालयन में तैनात शिक्षकन आ कर्मचारियन के उत्तर प्रदेश लोक सेवा आयोग के भर्ती परीक्षावन में अधिकतम आयु सीमा में पांच साल के छूट मिलल करी. एह बारे में शासनादेश जारी हो गइल बा.\nकेन्द्र सरकार बिहार के तीन गो शहरन के स्मार्ट सिटी बनावे का दिशाईं काम करी. एह खातिर पटना आ गया के चुन लिहल गइल बा. तिसरका शहर खातिर तीन गो नाम बा – मुजफ्फरपुर, भागलपुर अउर बिहारशरीफ के – जवना में से एगो के चुनल जाई.\nजदयू के पुरान आ बड़का नेतन में शामिल सांसद रहल रंजन यादव जदयू से राजद के गठबन्हन से नाराज होके जदयू छोड़े के एलान क दिहले बाड़न. कहलन कि जदयू अपना राह से भटक गइल बिया एहसे एकरा संगे ना रहल जा सके.\nTags: News in Bhojpuri, इमरजेन्सी, जहीर अब्बास, टटकाखबर डाॅटकाॅम, भोजपुरी में खबर., महतारी बेटा, मालेगाँव विस्फोट, रंजन यादव, शेयर बाजार, सबका ला आवास


विश्व भोजपुरी सम्मेलन – टटका खबर\nदेवरिया जिला के भागलपुर में बियफे का दिने भइल विश्व भोजपुरी सम्मेलन के राष्ट्रीय कार्यकारिणी का बैठक में ओकर अध्यक्ष सतीश त्रिपाठी अपना पद से इस्तीफा देबे के मनसा जतवलन बाकिर संगठन पर पूरा नियन्त्रण राखे वाला अरुणेश नीरन सभका के पहिलहीं बता दिहले रहलन कि इनकर इस्तीफा नइखे सकारे के. कुछ सदस्य लोग के\nविश्व भोजपुरी सम्मेलन के राष्ट्रीय अध्यक्ष रहल परमहंस त्रिपाठी के निधन\nविश्व भोजपुरी सम्मेलन के राष्ट्रीय अध्यक्ष रहल परमहंस त्रिपाठी के निधन पिछला बुध के हो गइल आ काल्हु बियफे का दिने उनकर अंतिम संस्कार भागलपुर के कालीचरण घाट पर कर दिहल गइल. धरमेर महलिया गाँव के त्रिपाठी जी ढेर दिन से बेमार रहलन. मुखाग्नि उनकर बभइल रहुवे आ काल्हु बियफे का साँझ देवरिया जिला के


काशी में चार धाम यात्रा, चार दिना में पूरा होइ जाला - खबर भोजपुरी\nचार धाम क खातिर कभी-कभी उमर अउर सेहत भी चार धाम क लंबी, कठिन यात्रा क अनुमति नाही देत. अइसन स्थिति में काशी में चार धाम क यात्रा आसानी से कयल जाइ सकयला.\nआदि शंकराचार्य देश में चारों दिशा में चार ठे पावन धाम क स्थापना कइलन. सनातन धर्म में मान्यता हौ कि इ चार धाम क यात्रा कइले से मनुष्य के मुक्ति मिलि जाला. हर हिंदू धर्मावलंबी क इच्छा रहयला कि उ चारों धाम क यात्रा अपने जिनगी में कइ लेय. लेकिन चार धाम यात्रा बदे पइसा अउर समय दूनों क जरूरत पड़यला. हर आदमी के लिए इ संभव नाही होइ पावत. कभी-कभी उमर अउर सेहत भी चार धाम क लंबी, कठिन यात्रा क अनुमति नाही देत. अइसन स्थिति में काशी में चार धाम क यात्रा आसानी से कयल जाइ सकयला. मान्यता हौ कि काशी में चार धाम यात्रा से भी उहय फल मिलयला, जवन फल वृहद चार धाम क यात्रा कइले से मिलयला. एही बदे कहल जाला कि काशी पहुंचि गइला त समझि ल कुल तीरथ होइ गयल.\nउत्तराखंड के चमौली जिला में विराजमान भगवान बद्रीनाथ, उड़ीसा के पुरी जिला में विराजमान भगवान जगन्नाथ, गुजरात के द्वारका जिला में विराजमान भगवान द्वारकाधीश अउर तमिलनाडु के रामनाथपुरम जिला में विराजमान भगवान रामेश्वर महादेव के चार धाम कहल जाला. चार धाम क इ वृहद रूप हौ. एकरे अलावा चार धाम क एक ठे सूक्ष्म रूप भी हौ, अउर इ उत्तराखंड में मौजूद हौ. यमुनोत्री, गंगोत्री, बद्रीनाथ अउर केदारनाथ क दर्शन चार धाम के सूक्ष्म रूप के तहत कयल जाला.\nविष्णु अउर भगवान शिव क दर्शन\nचार धाम में भगवान विष्णु अउर भगवान शिव क दर्शन होला. काशी में चार धाम यात्रा क शुरुआत अस्सी महल्ला से होला. असी नदी क एही स्थान पर गंगा में मिलन भयल हौ. एही कारण से महल्ला क नाम अस्सी पड़ल हौ. अस्सी में भगवान जगन्नाथ, बलभद्र अउर सुभद्रा क मंदिर स्थित हौ. काशी में भगवान जगन्नाथ क इ मंदिर 200 साल से भी जादा पुराना हौ. मंदिर पूरी तरह से पुरी के जगन्नाथ मंदिर क रूप हौ. मंदिर में भगवान जगन्नाथ अपने बड़े भाई बलभद्र अउर बहिन सुभद्रा के साथे विराजमान हयन. मंदिर क निर्माण भोंसला स्टेट क दुइ ठे श्रद्धालु विसंभर राम अउर बेेनी राम 1802 ईस्वी में करउले रहलन. बाद में 1806 ईस्वी में पुरी जगन्नाथ मंदिर क मुख्य पुजारी स्वामी ब्रह्मचारी काशी प्रवास पर रहलन. एह दौरान उ काशी में रथयात्रा क शुरुआत करउलन. ओकरे बाद से हर साल इहां भगवान जगन्नाथ क रथयात्रा निकालल जाला. पूरे तीन दिन तक रथयात्रा क मेला चलयला. जवने इलाके में रथयात्रा निकलयला, ओकर नाम ही अब रथयात्रा पड़ि गयल हौ.\nद्वारकाधीश क मंदिर\nकाशी में चार धाम यात्रा क अगला पड़ाव भगवान द्वारकाधीश क मंदिर हौ. शंकुलधारा तलाब के पास श्रद्धालु भगवान द्वारकाधीश क दर्शन करयलन. मंदिर में द्वारकाधीश क जवन मूर्ति विराजमान हौ, उ जमीन से अपने आप निकल हौ. मंदिर के पास स्थित कुंड के शंकुलधारा तलाब कहल जाला. शंकुलधारा कुंड क जिक्र स्कंदपुराण के काशी खंड में हौ. द्वापर युग में शंकु अउर बंकु दुइ ठे राक्षस रहलन. दूनों इहां के तलाब में रहत रहलन. दूनों के आतंक से धरती कांपत रहल. दूनों राक्षसन के अत्याचार से मुक्ति बदे देवी-देवता भगवान कृष्ण से प्रार्थना कइलन. भगवान कृष्ण एही स्थान पर मल्लयुद्ध में शंकु अउर बंकु क बध कइलन अउर दूनों क उद्धार होइ गयल. ओकरे बाद से तलाब क नाम शंकोद्धार पड़ि गयल. बाद में नाम बिगड़ि के शंकुलधारा होइ गयल. शंकु-बंकु के बध के बाद जब भगवान कृष्ण वापस जाए लगलन तब देवी-देवता लोग भगवान से विनती कइलन कि प्रभु आप एही ठिअन रहि के काशी के लोगन क रक्षा करय. देवतन क आग्रह मानि के भगवान एही स्थान पर विराजमान होइ गइलन. एही के नाते इहां मौजूद द्वारिकाधीश मंदिर क मान्यता असली द्वारिकाधीश मंदिर से कवनों मामले में कम नाही हौ. जब जगन्नाथ भगवान क रथयात्रा निकलयला त ओकर पहिला पड़ाव एही ठिअन होला. भगवान जगन्नाथ अउर द्वारकाधीश क इहां मिलन होला, ओकरे बाद रथ यात्रा आगे बढ़यला. शंकुलधारा तलाब के पूरब तरफ शंकुड़ेश्वर महादेव क मंदिर हौ. मान्यता हौ कि शंकु राक्षस भगवन शिव क आराधना करय बदे एह शिवलिंग क स्थापना कइले रहल.\nद्वारकाधीश क दर्शन कइले के बाद श्रद्धालु चार धाम यात्रा के तीसरे पड़ाव के तहत रामकुंड पहुंचयलन. लक्सा इलाके के अयोध्यापुरी में मौजूद रामेश्वर धाम में रामेश्वर महादेव क दर्शन कयल जाला. मान्यता हौ कि इहां मौजूद शिवलिंग क स्थापना स्वयं भगवान राम अपने काशी यात्रा के दौरान कइले रहलन. एह के नाते जवन फल रामेश्वरम क दर्शन कइले से मिलयला, उहय फल इहां दर्शन से मिलि जाला. मंदिर के पास मौजूद रामकुंड बहुत सुंदर हौ. श्रद्धालु कुंड में स्नान करयलन, अउर फिर रामेश्वर महादेव क दर्शन करयलन. चारधाम यात्रा क समापन गंगा तट पर मौजूद बद्रीनारायण घाट पर बद्रीनारायण मंदिर में दर्शन से होला. ब्रदीनारायण मंदिर के नाते ही घाट क नाम बद्रीनारायण घाट पड़ल हौ. हलांकि ई घाटे के महता घाट भी कहल जाला.\nगायघाट के पास स्थित एह स्थान पर नर-नारायण तीर्थ क मान्यता हौ, जवने क जिक्र काशी खंड में मौजूद हौ. एही कारण से इहां बद्रीनारायण मंदिर क महातम हौ. मौजूदा मंदिर क निर्माण 19वीं सदी में नेपाल क राणा शमशेर बहादुर करउले रहलन. मंदिर उत्तराखंड में स्थित बद्रीनाथ मंदिर क प्रतिरूप हौ. चार धाम यात्रा करय वाले श्रद्धालु इहां पहुंचले के बाद पहिले गंगा नहान करयलन अउर फिर भगवान बद्रीनारायण क दर्शन करयलन. बद्र्रीनारायण मंदिर के पास में ही घाट पर नागेश्वर महादेव क मंदिर हौ. एह मंदिर के दर्शन से भी बहुत पुन्य मिलयला. काशी में चार धाम यात्रा के दौरान हर धाम पर रात्रि विश्राम करय क परंपरा हौ. रात्रि विश्राम के बाद सबेरे स्नान कइके फिर अगले धाम बदे श्रद्धालु प्रस्थान करयलन. एह तरह से काशी में चार धाम क यात्रा चार दिना में पूरा होइ जाला, अउर फल उहय मिलयला, जवन वृहद चार धाम क यात्रा कइले से मिलयला.\n( लेखक स्वतंत्र पत्रकार हैं और ये उनके निजी विचार हैं.)\n2500cookie-checkकाशी में चार धाम यात्रा, चार दिना में पूरा होइ जालाyes


(1942-01-08)8 जनवरी 1942\nऑक्सफ़ोर्ड, इंग्लैंड, यूके\n14 मार्च 2018(2018-03-14) (उमिर 76)\nकैंब्रिज, इंग्लैंड, यूके\nगॉनविले एंड काईयस कॉलेज, कैंब्रिज\nकैलिफोर्निया टेक्नालॉजी इंस्टीट्यूट\nपेरिमीटर इंस्टीटयूट फॉर थियोरेटिकल फिजिक्स\nसेंट अल्बान्स स्कूल, हर्टफोर्डशायर\nयूनिवर्सिटी कॉलेज, ऑक्सफोर्ड (बीए)\nट्रिनिटी हाल, कैंब्रिज (एमए, पीएचडी)\nप्रॉपर्टीज ऑफ एक्सपैंडिंग यूनिवर्स (1966)\nपेनरोस हॉकिंग थ्योरम\nएडम्स प्राइज (1966)\nएडिंगटन मेडल (1975)\nमैक्सवेल मेडल एंड प्राइज (1976)\nहे'नमैन प्राइज (1976)\nहॉगेस मेडल (1976)\nअल्बर्ट आइंस्टीन अवार्ड (1978)\n(बि. 1965; तला. 1995)\n(बि. 1995; तला. 2006)\n3, जेह में लूसी शामिल बाड़ी\nस्टीफन विलियम हॉकिंग (अंगरेजी: Stephen William Hawking, उच्चारण: स्टीवन ऑकिन्स; 8 जनवरी 1942 – 14 मार्च 2018) एगो अंगरेज भौतिकशास्त्री रहलें। ई कैंब्रिज युनिवर्सिटी में एगो रिसर्च सेंटर के डाइरेक्टर भी रहलें आ इनके लेखक के रूप में भी परसिद्धि रहल। इनके लिखल किताब "ब्रीफ हिस्ट्री ऑफ टाइम" काफी परसिद्ध भइल रहे।\nइनकर बैज्ञानिक काम में, ई रोजर पेनरोज के साथे मिल के पेनरोज-हॉकिंग थियरी के नाँव से जानल जाए वाली थियरी दिहलें जे गुरुत्व सिंगुलरिटी के ऊपर रहल; रिलेटिविटी के जनरल थियरी काम क के ब्लैक होल से निकसे वाला रेडियेशन प हॉकिंग रेडियेशन के नाँव से जानल जाए वाला सिद्धांत दिहलें; ई पहिला ब्यक्ति रहलें जे जनरल थियरी आ क्वांटम मैकेनिक्स के जोड़ के एगो कॉस्मोलॉजिकल थियरी देवे के कोसिस कइलें। ई क्वांटम मैकेनिक्स के कई-दुनिया ब्याख्या के सपोर्टर रहलें।\nहॉकिंग के रॉयल सोसाइटी के फेलो (FRSA) बीछल गइल रहे, पोंटिफिशियल एकेडमी ऑफ साइंस के आजीवन सदस्य रहलें, आ इनके अमेरिका के सभसे बड़ सिविलियन सम्मान, प्रेसीडेंशियल मेडल ऑफ फ्रीडम मिलल रहे। साल 2002 बीबीसी के एगो सर्वे में इनका के 100 सभसे महान ब्रिटिश लोग में 25वाँ अस्थान मिलल रहल। हॉकिंग साल 1979 से 2009 ले कैंब्रिज में गणित बिसय के लुकासियन प्रोफेसर रहलें। एही दौर में उनके आम जनता खाती कॉस्मोलोजी के चर्चा करे खाती पापुलरिटी मिलल आ इनकर किताब ब्रीफ हिस्ट्री ऑफ टाइम बहुत प्रसिद्ध भइल। ई किताब लगातार 237 हप्ता ले बेस्टसेलर रहल।\nहॉकिंग के, काफी सुरुआते में, ऍमोट्रॉफिक लैटेरल स्कालेरोसिस (एएलएस) नाँव क बेमारी भ गइल जे बाद के दशक में इनके फालिजग्रस्त करत गइल। अपना पूरा जिनगी में, ऊ खासतौर से डिजाइन कइल, आवाज पैदा करे वाला एगो यंत्र आ अपना गाल के एगो सिंगल पेशी (मशल) के सहारे आपन बात कहे में सक्षम रहलें। हॉकिंग के 14 मार्च 2018 के 76 बरिस के उमिर में निधन भ गइल।\n↑ उद्धरण खराबी:Invalid <ref> tag; no text was provided for refs named mathgene\n↑ Ferguson 2011, p. 29. sfn error: no target: CITEREFFerguson2011 (help)\n↑ "मशहूर भौतिकशास्त्री स्टीफन हॉकिंग का निधन | विज्ञान | DW | 14.03.2018". DW. पहुँचतिथी 2018-03-14.\n↑ Gardner, Martin (September/अक्टूबर 2001). "Multiverses and Blackberries". "Notes ofaFringe-Watcher". Skeptical Inquirer. Volume 25, No. 5.\n↑ "Mind over matter: How Stephen Hawking defied Motor Neurone Disease for 50 years". Independent.co.uk. 26 November 2015.\n↑ "How Has Stephen Hawking Lived to 70 with ALS?". Scientific American.7January 2012. पहुँचतिथी 23 December 2014. Q: How frequent are these cases of very slow-progressing forms of ALS? A: I would say probably less thanafew percent.\n↑ Overbye, Dennis (14 मार्च 2018). "Stephen Hawking Dies at 76; His Mind Roamed the Cosmos - A physicist and best-selling author, Dr. Hawking did not allow his physical limitations to hinder his quest to answer "the big question: Where did the universe come from?"". The New York Times. पहुँचतिथी 14 मार्च 2018.\n↑ Penrose, Roger (14 मार्च 2018). "Stephen Hawking obituary". The Guardian. पहुँचतिथी 14 मार्च 2018.\nस्टीफन हॉकिंग फेसबुक पर\nस्टीफन हॉकिंग - इंटरनेट मूवी डेटाबेस (IMDb) पर।.org/cgi-bin/ea.cgi?\nआइ॰एस॰एन॰टी॰: 0000 0001 2103 4996\nबी॰एन॰एफ॰: cb120395478 (data)\nसाइनी (CiNii): DA00189472\n"https://bh.wikipedia.org/w/index.php?title=स्टीफन_हॉकिंग&oldid=663155" से लिहल गइल\n1942 में जनम\nओ॰आर॰सी॰आइ॰डी॰ पहिचान वाला विकिपीडिया लेख\nएह पन्ना पर आखिरी बेर संपादन 19 नवंबर 2019 के 04:33 बजे भइल रहल।


मथुरा – टटका खबर\nमथुरा 24 फरवरी (वार्ता). हम हिन्दू हईं आ हरेक के हक बा अपना आस्था का हिसाब से त्योहार मनावे के. बरसाना के मनमोहक आ अपना तरह के अनूठा ‘लट्ठमार होली’ में शामिल में होखे आइल मुख्यमंत्री योगी आदित्यनाथ काल्हु देर साँझ मथुरा अइनी आ आजु सबेरे कृष्ण जन्मभूमि में माथा टेकनी. करीब आधा घंटा ले\nमथुरा के जवाहरबाग में भईल बवाल में मारल गइल दू गो पुलिस अधिकारियन ला महज 20 लाख के मुआवजा का एलान का बाद यूपी के सपा सरकार पर चारो तरफ से एगो खास फिरका से प्रेम के आलोचना होखे लागल. खास क के सोशल मीडिया अखिलेश सरकार के अपना निशाना पर ले लिहलसि. प्रतापपुर के


प्रयोगकर्ता वार्ता:Bhuwaneshwar~bhwiki - विकिपीडिया\nराउर बहुत-बहुत स्वागत बा Bhuwaneshwar~bhwiki जी !\nBhuwaneshwar~bhwiki जी, एह समय रउँआ विकिमीडिया फाउन्डेशन के परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त डिजिटल ज्ञानकोश हवे, जेवन अइसन भइया-बहिनी लोग मिल के लिखले बा जे ज्ञान बाँटे में बिस्वास करत बाटे। एह समय ए परियोजना में 23,241 सदस्य लोग शामिल बाटे। ई बहुते खुशी क बाति बा कि रउँओं ए में शामिल हो गइल बाड़ीं।\nUnfortunately, your account clashes with another account also called Bhuwaneshwar. To make sure that both of you can use all Wikimedia projects in future, we have reserved the name Bhuwaneshwar~bhwiki that only you will have. If you like it, you don't have to do anything. If you do not like it, you can pick outadifferent name.\n"https://bh.wikipedia.org/w/index.php?title=प्रयोगकर्ता_वार्ता:Bhuwaneshwar~bhwiki&oldid=148634" से लिहल गइल


अगस्त 2013 – पृष्ठ2– Anjoria\nअगस्त 26, 2013 Editor\nहर किरदार जीया देबे में माहिर यंग्री यंगहीमैन हरफन मौला अभिनेता विक्रान्त अब “खून का बदला खून” फिलिम से एक्शन किंग बनल नज़र आवे वाला बाड़े. साथही अभिनेत्री तनुश्री संगे…\nभोजपुरी फिलिम “बिहारी रिक्शावाला” 23 अगस्त के मुंबई में रिलीज हो गइल. कबीर फिल्म इंटरटेनमेंट के बैनर तले बनल एह फिलिम के निर्माता अंशुल गुप्ता, निर्देशक अविनाश त्रिपाठी, सह निर्माता…\nअपना सशक्त अभियन खातिर जानल जाए वाला आ सिनेमा भोजपुरी के चर्चित खलनायक बिपिन सिंह पिछला दिने अभय आदित्य सिंह के एगो फिलिम साइन कइलन जवन अगिला महीना से फ्लोर…\nप्रियांसी मूविज के बैनर में बनत भोजपुरी फिलिम ’दिल भईल दिवाना तोहरा प्यार में’ के शूटिंग पिछला दिने मुंबई गोरेगॉंव पर बी आर स्टूडियो में शुरु हो गइल. एह रोमांटिक,…\nजैनव आर्ट मूवी के बैनर में बने जात भोजपुरी फिलिम ‘गॉंव के लाल’ के संगीतमय मुहूर्त पिछला दिने मीरा रोड पर वेद माता फिल्म स्टूडियो में निर्माता एस. ए. सीवानी…\nअगस्त 24, 2013 Editor\nपिछला १७ अगस्त शनिचर का दिने दिल्ली के कंस्टीच्यूशनल क्लब में भोजपुरी पंचायत पत्रिका के सालाना समारोह के उद्घाटन करत केन्द्रीय गृहराज्य मंत्री आर॰पी॰एन॰ सिंह के कहना रहे कि करोड़ो…\n– मनोज भावुक जिनगी भूलभुलइया हम हेरा जातानी. गलती उनकर बाटे हम घेरा जातानी. उ सरवा निर्लज्ज ह हम डेरा जातानी. ताकत होइहें पत्नी हम डेरा जातानी. हम कोल्हू के…\nपिछला दिने टीवी पर होखत बहस में पप्पू आ फेंकू के चरचा चलत रहुवे. टीवी के चरचा देखला के एगो मकसद इहो रहेला कि बतकुच्चन खातिर कुछ मसाल भेंटा जाव.…\n– जयंती पांडेय बाबा लस्टमानंद सुर्ती फाँक के रामचेला के कहले, जान जा ए बबुआ, आजकाल्हु अपना देस के राजनीति में कई गो नया तरह के वाद चल गइल बा.…\nअबही हाल ही में बिहार में रिलीज भइल फिलिम “रानी न. 786” में अपना शानदार खलनायकी से जसवंत कुमार दर्शकन का बीच किरदार के नाँव मोहर सिंह से चिन्हाए लागल…\nसिनेमा भोजपुरी के मेगा स्टार मनोज तिवारी के गावल गाना‘जियऽ हो बिहार के लाला….’ पर बनत एही टायटल के फिलिम ‘जिया हो बिहार के लाला’ से अब डांसिंग क्वीन सीमो…


रानी चटर्जी – पृष्ठ2– Anjoria\nTag: रानी चटर्जी\n‘राउडी रानी’ के एडिटिंग पूरा भइल\nजून 1, 2014 Editor\nजीविका फिल्म्स प्रोडक्शन के बैनर तर बनल फिलिम ‘राउडी रानी’ के एडिटिंग पूरा हो गइल बा. एह फिलिम में पहिला बेर अमरीश सिंह आ रानी चटर्जी एक साथ दर्शकन के…\nभोजपुरी सिनेमा के रियल रंगबाज हैदर काजमी के मुख्य भूमिका वाली भोजपुरी फिलिम ‘लड़ाई’ बिहार में सफलता के डंका पिटला का बाद अब ३० मई से मुंबई में रिलीज होखे…\nमई 29, 2014 Editor\nभोजपुरी सिनेमा के सबले बड़की अदाकारा रानी चटर्जी फिलिम ‘राउडी रानी’ में डांसिग क्वीन संभावना सेठ का संगे धमाल मचा दीहें. दुनू जनी एगो आयटम गीत में संगे नजर आई.…\nरानी चटर्जी के फिलिम ‘बिटिया सदा सुहागन रहऽ’\nमई 23, 2014 Editor\nभोजपुरी परदा के रानी रानी चटर्जी जल्दिए एगो समहर पारिवारिक मनोरंजक फिलिम ‘बिटिया सदा सुहागन रहऽ’ ले के आवत बाड़ी. बहूरानी बनल रानी चटर्जी के नायक बाड़न नवोदित अभिनेता अजितेश.…\nभोजपुरी स्टार नायिका रानी चटर्जी अब राउडी हो गइल बाड़ी. उनकर ई अनेरिया रूप देखे के मिली फिलिम ‘राउडी रानी’ में.एह फिलिम में डबल रोल में आइल रानी चटर्जी एह…\n‘जानेमन’ में रानी के खास आयटम\nअप्रैल 12, 2014 Editor\nभोजपुरी फिलिमन के हिट अदाकारा रानी चटर्जी श्रेयस फिलिम्स के बैनर तले बनत निर्माता प्रेम राय के फिलिम ‘जानेमन’ का एगो स्पेशल साँग में नजर अइहें. पिछला दिने एह स्पेशल…\nचार अप्रेल से रानी चटर्जी के ‘इंसाफ की देवी’\nअप्रैल 3, 2014 Editor\nभोजपुरी फिलिमन के अव्वल अदाकारा रानी चटर्जी के फिलिम ‘इंसाफ की देवी’4अप्रैल से बिहार के सिनेमाघरन में धमाल मचावे ला तइयार बिया. एह फिलिम में रानी एगो वकील…\n‘दरियादिल’ रानी चटर्जी\nमार्च 18, 2014 Editor\nभोजपुरी अदाकारा रानी चटर्जी अब मशहूर निर्माता-निदेशक विमल कुमार के फिलिम ‘दरियादिल’ में एगो बतक्कड़ लड़िकी के किरदार में नजर अइहें. उनकर नायक होखीहें यश मिश्रा. फिलिम ‘दरियादिल’ अपना दुसरकी…\nबिहार में शूटिंग करत बाड़ी रानी चटर्जी\nफरवरी 22, 2014 Editor\nभोजपुरी फिलिमन के स्टार अदाकारा रानी चटर्जी एह घरी बिहार में अपना नइकी फिलिम ‘बिटिया सदा सुहागन रहऽ’ के शुटिंग करे में लागल बाड़ी. शूटिंग बिहार के राजगीर में मनोरम…\n‘काशी विश्वनाथ’ में रानी चटर्जी\nजनवरी 21, 2014 Editor\nभोजपुरी सिनेमा के रानी रानी चटर्जी आजुकाल्हु गुजरात के मनोरम लोकेशनन प अपना आवे वाली फिलिम ‘गंगा के लाल काशी विश्वनाथ’ के शूटिंग करावत बाड़ी. फिलिम मे एगो शहरी माडर्न…\nरानी बनली सर्वश्रेष्ठ नायिका\nभोजपुरी सिनेमा के नं० 1 नायिका रानी चटर्जी के पिछला दिने भइल “भोजपुरी अवार्डस 2013” में साल के सर्वश्रेष्ठ अभिनेत्री के पुरस्कार से नवाजल गइल. रानी चटर्जी के पुरस्कार फिलिम…


आगे की होतई? | Khabar Lahariya (खबर लहरिया)\nखबर लहरिया » आगे की होतई?\nआगे की होतई?\nधरना में बईठल होमगार्ड के जवान\nसरकार के सोच हई कि सब लोग के नाम से बैंक में खाता खुले। ऐई के अलग-अलग योजना के नाम रख के जेतना भी बैंक हई ओई में मुफ्त में खाता खोलावे के आदेश देई छथिन। ताकि सब लोग अपन-अपन जरूरी के अनुसार बैंक में लेन-देन करथिन।\nखाता खोलावे के लेल सरकार लोभ प्रलोभन भी देई छथिन। कभी कहई छथिन कि ऐन्सुरेन्स कयल जतई, लोन मिलतई, खाता खोलावे वाला के सोना चांदी भी मिलतई। ऐई के लेल खाता खोलावे वाला अउर खोले वाला लोग के बैंक में बड़ा भीड़ रहई छई। कभी-कभी त ऐई के लेल बैंक में हंगामा भी होये लगई छई। जेईसे सोनबरसा प्रखण्ड के स्टेट बैंक जगह अउर कर्मी के कमी के कारण जन धन योजना के खाता न खुल रहल हई। कही भीड़ के कारण कम खाता खुलई छई। जेकर नतीजा हई कि जेकरा नाम से खाता हई उ लोग भी लोभ के कारण खाता खोलबई छथिन।\nमगर सरकार के ऐई पर विचार करे के चाही कि जेकरा नाम से पहिले से खाता हई उ दोबार से खाता न खोलावे। लेकिन इ योजना से जे लाभ मिले के सुविधा कहल जाई छई। उ मिलतई कि खाली धोषणे हो के रह जतई उ त सरकार ही जनथिन।\nदिवस मनावैं के साथै सोच बदलब जरूरी


ख़ालिस बिल्ली. तिरंगा बिल्ली के बच्चे. सौंदर्य - 360x640 मुफ्त डाउनलोड के लिए वॉलपेपर\n360 x 640 कार्यक्षेत्र; 360*640. अजीब बिल्ली का बच्चा - शराबी अजीब बिल्ली के बच्चे. सबसे लोकप्रिय बिल्ली नस्लों में से एक. जुनून.\nटैग: पालतू जानवर · मेन Coon बिल्लियों व्यक्तित्व · तिरंगा बिल्ली के बच्चे · maine coon · नस्ल · शराबी बिल्ली का बच्चा पृष्ठभूमि · अपार्टमेंट के लिए सबसे अच्छा पालतू जानवर · अंगीकरण · बिल्ली पशु · तिरंगा बिल्लियों · बड़े पंजे के साथ बिल्लियों की नस्लों · तिरंगा बिल्ली · वंडरफुल · बिल्ली के बच्चे की नस्लों · तिरंगा बिल्ली के बच्चे · शराबी बिल्ली पृष्ठभूमि · घर में पालतू जानवर विचारों · हर्षित · तस्वीरें · 360 x 640 · 360*640 · 360x640 · वॉलपेपर · 360-640 · 360 * 640 · 360 - 640 · 360/640


आपन आपन जिम्मेदारी - जलज कुमार अनुपम - मैना: भोजपुरी साहित्य क उड़ान (Maina Bhojpuri Magazine)\nHome जलज कुमार अनुपम Lekh आपन आपन जिम्मेदारी - जलज कुमार अनुपम\nआपन आपन जिम्मेदारी - जलज कुमार अनुपम\nकहल जाला दुनिया के सबसे आसान काम ह मौजूदा वेवस्था पर अंगुरी उठावल, ओकर आलोचना कइल, ओहमे कमी निकाललI आ ठीक एकरा उल्टा बाटे मौजूदा वेवस्था में रहके ओकर पुनर्निर्माण कइल, ओकरा के सुधारलI कवनो भी समाज में जेतना बुरा लोग होला ओकरा से कही जादा निमन लोग उहवा रहेला बाकिर उचित समय पर जब निमन लोग दमी साध लेवेला त धीरे धीरे बुराई छताए लागेला I दुनिया में जवन सबसे सुनिश्चित काम चाहे चीज बा ओकर नाम मृत्यु बा, जे भी आइल बा ओकरा इ दुनिया एक न एक दिन छोड़ के जाये के बा लेकिन फेरु जानते हुए भी सब केहू एकरा से डरत बा आ कबो कबो इ डर एतना बढ़ जाला की आदमी बुराइ चुप चाप सहे लागेलाI दुनिया में मौजूद हर धर्म से बढ़के एगो स्वधर्म होला जवन बतावेला की कवनो भी विकट परिस्थिति में खुद से संज्ञान लेके आदमी के का करे के चाही, कुछ चीजन पर इन्सांन के बस ना चलेला ओकरा के प्रकृति अपना हिसाब से चलावेले, लेकिन जेकरा में इ लौकत होखे की ना इ चीज बेजाय होत बाटे ओकर इ फर्ज बनत बाटे की उ गलत हो रहल चीजन के खिलाफ आवाज उठाओI\nहर आदमी अगर अपना आप के अपना घर में, समाज में, चाहे जहवा ओकरा लउके इहवा हमरा अच्छाई के ठीकेदारी लेवे के पड़ी उहवा आगे आ के अच्छाई के वाहक बने के कोशिश करे के चाहीI खाली सरकार के भरोसे, मौजूदा तंत्र के भरोसेउमीद कईल की बदलाव होई इ गलत बाI सही मायने में बदलाव तब आई सब केहू आपन आपन जिम्मेदारी निभाई, जब सभे केहू के आपन आपन जिम्मेदारी के एहसास होखे लागीI अगर सोच के देखल जाव त कवनो भी सरकारी तंत्र के ख़राब होखे में भी समाज के ही कही न कही हाथ होला, समाज जब जब अपना जिम्मेदारी के भागे लागल बा, तब तब समाज में बुराई पनपल बाI भारत के आज़ादी त मिल गईल लेकिन बहुत अनसुलझा सवाल आजुओ मौजूद बाI भारत कहे के लोकतंत्र ह लेकिन एह लोकतंत्र में आज ले ताकत लोक में ना आईल ताकत त बस तंत्र तक ही सिमित रह गईल आ उ तंत्र त लोक के पहुच से बहुत दूर बा आजो आ पता ना कब ले रही? सरकार पर सरकार बदलल, चेहरा पर चेहरा बदलल लेकिन उ कुर्सी ना बदलल, कहे खातिर कुर्सी सरकार के जनता तय करेले लेकिन जनता तय कईला के बाद उ कुर्सी से बहुत दूर हो जाले आखिर काहे ..?\nआजू देख के बड़ी अजीब लागेला की भारत में आम जन में भी हमार तिरंगा झंडा ऊचा रहे इ सोच खाली १५ अगस्त भा २६ जनवरी के दिने आवेला आ ओकरा बाद पता न खा गाएब हो जालाI जब ले देश बा तबे के सब केहू बा जब देश ना रही त उहवा के लोगन के भी अस्तित्व पर संकट के बदल मडराए लागीI एह से इ सब केहू के नैतिक जिम्मेदारी बनत बा की अपना स्तर से हर मोड़ पर आगे आ के देश के आगे ले जाये के दिशा पर काम करेके, समाज से द्वेषपूर्ण भावना के तज के समरस गंगा भावे के प्रयास करे के चाहीI काहे की हमनी के प्रयाश से ही हमनी के झंडा हरदम ऊचा रह सकेला आ झंडा अपना देश के ऊचा राखे के जिम्मेदारी सब केहू पर बा आ सब केहू के अब आगे आवे के चाही आपन आपन समाज के अपना स्तर पर उपर ले के जाए के हर संभव कोशीस करे के चाहीI\nदेश सबकर ह आ संविधान के दायरा में रह के सब के आपन उचित दायित्व के निर्वहन करिके देश से उरीन होखे के कोशिश करे के चाहीI\nअंक - 67 (16 फरवरी 2016)


महाभाष्य मे चन्द्रगुप्त के पूत के नांव अमित्रघात देल बाटे। यूनानी लेखक लोग इनकरा अलित्रोघेट्स चाहे अमित्रोघेट्स कहले बा। बिंदुसार के देवानंपिय ओ कहल बाटे जे बाद मे असोको के कहल गईल। जैन ग्रंथ राजावली कथा मे इनकरा सिंहसेना कहल गईल बा।\nबौद्ध आ जैन ग्रंथन के खीसा सभ मे ई लिखल बा जे बिन्दुसार के हुनकर नांव कइसे मिलल। दुनो मे लिखल बा जे चाणक्य चन्द्रगुप्त प माहूर के असर के काटे ला हुनकर जेवनार मे प्रतिदिन तनी सा माहुर फेंटत रहन। चन्द्रगुप्त ई ना जानत रहन आ एकदिन आपन गाभिन मेहरारू के आपना मे खियवलन। बौद्ध ग्रंथन मे लिखल बा जे रानी सात दिन मे लईका जने के रही, चाणक्य जब जनलन जे रानी अब ना बचिहें, ऊ तलवार से हुनकर मुड़ी अउर पेट काट देलन आ लईका के निकारि देलन, फेर सात दिन ले ओह लईका के मरल बकरियन के पेट मे धइलन। सात दिन प बिंदुसार जनमलन आ हुनकर नांव बिंदुसार एहसे धराइल काहेकी हुनकर देहि प बकरी के खून के ठोप (बिंदू) चुवत रहे। जैन ग्रंथ परिशिष्ठपर्वन मे लिखल बा जे रानी जसहिं मुअली चाणक्य हुनकर पेट काट के लईका निकार लेलन, तले माहुर के एगो ठोप लईका के माथा ले आ गईल रहे एही से हुनकर नांव बिंदुसार धाराइल।\nअसोकवदान मे बिंदुसार के तीनगो पुतन के नांव दिहल बा: सूसिम, असोक आ वितासोक। असोक आ वितासोक के महतारी सुभद्रांगी रही जे की चंपापुरी के रही। हुनकर जनम प एगो जोतिस कहले रहे जे एकर एगो पूत राजा होई आ एगो पुजेडी। हुनकर सेयान भईला प हुनकर पिता हुनका पाटलिपुत्र मे बिंदुसार के राजभवन लिआ गइलें। बिंदुसार के मेहरारू सुभद्रांगी के सुघरई के देखि जरनिआही मे हुनकरा राज के नाऊ बनइली। एक दिन बिंदुसार होकर बार बनावल देख के खुस भ गइलें त ऊ आपन रानी बने के इच्छा धइली। पहिले तऽ बिंदुसार होकर कुल के चलते ना कहले बाकिर जब पता लागल की ई ऊँच कुल के हई तऽ हुनकरा आपन मूख रानी बनाई लिहलें। ई जोड़ी के दुगो पूत भईल असोक आ वितासोक। बिंदुसार के असोक ना सोहात रहन एहसे की हुनकर देह के बानवट नीक ना रहे।\nदिव्यदान के दोसरका खिसा मे जनपदकाल्यानी के असोक के महतारी कहल गईल बा। वमसट्ठप्पकसिनी मे धम्मा के असोक के महतारी लिखल बाटे। महावंस कहेला जे बिंदुसार 101 पूत आ 16 मेहरारू रहे। हेमे सभ से बड़ सुमन रहे आ सभ से लहुर तिस्सा रहे। असोक आ तिस्सा एक्के माई ले जनमल रहे।\nप्रादेसिक बिजय[संपादन करीं]\nतक्षशीला बिद्रोह[संपादन करीं]\nमहावंस मे लिखल बा जे बिंदुसार असोक के उज्जैन के प्रसासक बनवलन। असोकवदन कहेला जे बिंदुसार तक्षशीला के बिद्रोह के खतम करे ला असोक के भेजले रहन। बिंदुसार असोक के हथियार आ सेना ना दिहलन तब देव लोग आपन चमतकार से असोक के सेना दिहलन। जहिया सेना तक्खसिला चहुपल ओहिजा के लोग असोक से कहलस जे उ लोग के खाली बिंदुसार के मंत्रियन से दिक्कत बाटे बाकिर सम्राट से केवनो ओरहन नइखे। असोक बिना कोनो रोकावट के नगर मे ढुकलन आ देव लोग कहलस जे एक दिन ऊ सउसे पिरथी प राज करिहन। बिंदुसार के मुअला प फेर तक्खसिला देने बीद्रोह भईल आ अबरी सुसिम के बिदरोह मे भेजल गईल बाकिर उ सफल ना हो पइलन।\nमंत्री सभ[संपादन करीं]\nबिदेसी संबंध[संपादन करीं]\nमहावंस कहेला जे रानी के कुलूपग (कुल के जोगी) रहलें। ऊ कस्सप बुद्ध बजी एगो अजगर मे जनमल रहन आ भिक्खु सभ के बात सुनि के बहुते बुद्धिमान हो गइल रहन। ऊ दरबार छोड़ देले रहन। असोक के सियान भईला प सुभद्रंगी असोक के भविसबानी बतइली। असोक फेर हुनकरा के दरबार मे बोलवन आ पाटलिपुत्र आवत बजी ऊ बिच्चे मे बौद्ध धरम के अपना लिहऽताड़न।\n↑ गुरुगे 1993, p. 465.\n↑ 4.0 4.1 4.2 सिंह 2008, p. 331.\n↑ Daniélou 2003, p. 108.\n↑ Singh 2008, p. 332.\n↑ 9.0 9.1 Srinivasachariar 1974, p. lxxxvii.\n↑ कोसमिन 2014, p. 35.\n↑ मुखर्जी 1988, p. 38.\n↑ Irfan Habib & Vivekanand Jha 2004, p. 20.\n↑ सेन 1999, p. 142.\n↑ Romila Thapar 1961, p. 13.\n↑ सिंह 2008, p. 331-332.\n"https://bh.wikipedia.org/w/index.php?title=बिंदुसार&oldid=674787" से लिहल गइल\nएह पन्ना पर आखिरी बेर संपादन 19 जून 2020 के 17:22 बजे भइल रहल।


Political parties are trying to make Bengal election Durga vs Ram who will succeed BJP TMC Bhojpuri Bhojpuri Spl: बंगाल चुनाव के दुर्गा बनाम राम बनावे क परयास, केकरा मिली सफलता– News18 Hindi\nबंगाल क चुनावी लड़ाई में भाजपा क नेता जाने अनजाने में राम क महातम दुर्गा से अधिका बता के एगो नया वितरना के जनम दे देले ह. देस दुनिया जाने ला कि बंगाल में दुर्गा क महातम का ह. बंगाली हिंदू खातिर दुर्गापूजा से बड़ कउनों परब तयोहार ना ह. अब एकर परिणाम का होई...\nLast Updated : February 23, 2021, 12:05 IST\nपौराणिक कथा में दरज ह कि लंका पर चढ़ाई करे से पहिले राजा राम समुंदर के किनारा शिवलिंग बनाई के पूजले रहले अउर देवी दुर्गा के पूजा कइले रहलें. एकर माने इ कि हिंदू मान्यता में देवी दुर्गा अउर भगवान राम दूनों क महातम ह. लेकिन बंगाल क चुनावी लड़ाई में भाजपा क नेता जाने अनजाने में राम क महातम दुर्गा से अधिका बता के एगो नया वितरना के जनम दे देले ह. देस दुनिया जाने ला कि बंगाल में दुर्गा क महातम का ह. बंगाली हिंदू खातिर दुर्गापूजा से बड़ कउनों परब तयोहार ना ह. अइसन में जब बंगाल भाजपा क अध्यक्ष दिलीप घोष एगो मीडिया क पोरगराम में भगवान राम के राजनीत क आदर्श बताउलं अउर दुर्गा के बारे में कहलें कि इ कहां से अइलि... त इ वितरना त खड़ा होइबे करी उहो बंगाल क चुनावी मौसम में.\nदिलीप घोष के इ कहनाम के चलता बंगाल क सत्ता पर बइठल तृणमूल कांग्रेस पार्टी के लोगन के भाजपा के विरुध परचार क एगो नया हथियार मिल गइल ह. उ लोग अब खूबे जोर लगा के इ परचार में जुट गइल ह कि भाजपा क लोग देवी दुर्गा के ना माने ला. तृणमूल कांग्रेस क इ परचार बंगाल क चुनाव में जय श्रीराम क नारा लगावे वाली भाजपा के भारी पड़ सकेला. अब भले ही बंगाल भाजपा क अध्यक्ष इ सफाई देवत फिर रहल बाड़ें कि उ भगवान राम के राजनीत क आर्दश एसे कहलं कि उ एगो राजा क तौर पर आर्दश राजकाज चलउलं क मर्यादा पुरषोत्तम के रूप जानल गइलें. एकरा अलावे राजा रामो देवी दुर्गा के पूज केही लंका पर विजय पवलें. अब उनकर इ सफाई बंगाल क जनमानस क गला से उतरी कि नाही इ त चुनावी परिणामें बताई. लेकिन इ बात क अंदेसा जरूर ह कि कही बंगाल क चुनाव में तृणमूल कांग्रेस अउर भाजपा क बीच लड़ाई में दुर्गा बनाम राम ही मुख्य मुद्दा ना बन जाए. अगर अइसन होइल त एतना तय ह कि नुकसान भाजपा के ही उठावे क पड़ी.\nबंगाल क अधिकतर हिंदू जनमानस शक्ति क उपासना करे वाला ह. देवी दुर्गा अउर देवी काली बंगाल के लोगन क अराध्य देवी हईं. एकरा अलावे शक्ति क उपासक इ परदेस में देवी लक्ष्मी व देवी सरस्वती भी बहुते श्रद्धा से पूजल जालीं. बंगाल में कालीघाट के अलावे दूगो अउर शक्ति ह. शमशान के देवी तारापीठ अउर देवी काली क उपासक रामचंद्र परमहंस के साक्षात दर्शन देवे वाली देवी काली क स्थान दक्षिणेश्वर भी कलकत्ता में ही ह. जहां बारहो मास भक्तन क भीड़ जुटे ला. शारदीया नवरात में मनावे जाय वाला दस दिन क दुर्गापूजा उत्सव क चरचा दुनिया भर में ह. जौन बंगाल क सबसे परब मानल जाला. कहे क माने इ कि देवी दुर्गा बंगाल क जनमानस में अइसन रच बच गइल हईं कि उपर केहू तरह क उंगली उठल भी उनके पसंद ना पड़ी.\nबंगाल में थोड़ बहुत वैष्णव संपरदा के माने वाला लोग भी रहे लं. लेकिन वैष्णव संपरदा में भगवान राम से अधिक इहवां कृष्ण भक्ति क मान्यता ह. अइसन में भाजपा क जय श्रीराम के सहारे चुनावी वैतरणी पार क सोच बहुते जोखिम भरल ह. ए बार के चुनाव में भाजपा क जय श्रीराम क मुकबला पहिले से ही तृणमूल कांग्रेस क जय बांगला से ह. उपर से अगर देवी दुर्गा भी चुनावी चरिचा में आ गइलीं त सोचल जा सकेला इ चुनावी लड़ाई के कौना ओर ले जाई अउर ओकर परिणाम का होई. इहां इ बतावल जरूरी ह कि बंगाल उ परदेस ह जहां के लोगन के आपन संस्कृति अउर परंपरा से बहुते चाव अउर लगाव हव. एसे कउनो तरह क समझौता करे के उ कउनों भी स्थिति में तैयार न होलं. चाहे उ धर्म से जुड़ल संस्कृति हो बा चाहे भाषा, साहित्य अउर खानपान, रहनसहन से जुड़ल हो.\nइहे कारण ह कि 2019 क लोकसभा चुनाव में भाजपा क एगो जुलूस निकले के दौरान होइल हिंसा जब कलकत्ता क विद्यासागर कालेज में तोड़फोड़ होइल अउर ईश्वरचंद्र विद्यासागर क मूर्ति टूटल पावल गइल त बंगाल क जनमासन भाजपा से बहुते नाराज हो गइल. एहि के चलिते बाद के चरण में होइल मतदान में भाजपा के एक्को सीट न मिलल. इहे घटना के चलते भाजपा क सीटन क संख्या 18 ही रह गइल ना ही त शायद अउर अधिक होत. ईश्वरचंद्र विद्यासागर के बंगाला वर्णमाला क जनक मानल जाला. एही से उनके विद्यासागर क उपाधि भी मिलल. शायद इहे एगो कारण हव कि बंगाल में शिक्षा क परचार परसार शुरू से ही अधिक रहे. बंगाल क शिक्षा अउर साहित्य में उनकर बहुते सम्मानित स्थान ह.\nइहे सम्मानित स्थान गुरुदेव रवींद्रनाथ टैगोर क भी ह. बीरभूम जिला क शांतिनिकेतन में उनकर बनावल रंवीद्र भारती विश्वविद्यालय में मैदान क घेराबंदी अउर नोबेल पुरस्कार विजेता अमर्त्य सेन क जमीन के लेकर जब विश्वविद्यालय क कुलपति अउर ममता सरकार में कहासुनी होइल त उ लड़ाई में भाजपा भी कूद पड़ल. उहे विवाद में भाजपा क राष्ट्रीय अध्यक्ष जेपी नड्डा भी रवींद्रनाथ टैगौर क जनम स्थान शांतिनिकेतन बता के एगो नया विवाद क जनम दे देलहें. बंगाल क शिक्षित जागरुक जनमानस के पता ह कि कविगुरु गुरुदेव क जनम स्थान कलकत्ता ह, अइसन में उनके आपन आर्दश लोगन के संबंध में गलतबयानी भला कहा पसंद ह. सो एकरा चलिते भी भाजपा क नेता लोगन क खूब लानत मलामत होइल. अब आगे ना हो एकर ख्याल त उहे नेतन के रखे होई काहे से कि इ चुनावी मौसम ह अउर एमे पता नाही कब कौउन बात लेबे के देबे पड़ जाइ. (लेखक सुशील कुमार सिंह वरिष्ठ पत्रकार हैं.)\nBengal Election 2021 Bhojpuri Bhojpuri News BJP Kolkata Mamata banerjee TMC west bengal


करिया पन्ना - साहित्यप्रीत\nश्री बबलू जी,\nरउआ सोचत होखब कि आजु हम राउर नांव से ई चिठ्ठी काहे लिखत बानी, जबकि हमनी के बिआह बीस दिन बादे बा . एह घरी दोसर लइकी आपन भावी पति के सपना में डूबल रहे लिसन . बाकिर हम, हमार बिआह रउआ जइसन आछा आ सुनर लइका से हो जाई ई सोचि – सोचि के हम मानसिक दुःख के दौर से गुजरत बानी .\nबुरा मत मानब हम रउआ से बिआह नइखी क सकत . हम ई फैसला बहुते सोच समुझ के आ आपन अतीत के देखते हुए लेनी हा . हम रउआ के धोखा नइखी दे सकत . भले हमार पिछिला जिनिगी के बदनुमा दाग हमार घरे के लोग छिपा देलस बाकिर हम नइखी छिपा सकत .\nहम आपन घरे के लोग के दोस नइखी देत . एक तरह से हमार बारे में ऊ बात छिपा के ऊ लोग हमार जिनिगी संवार चाहत बाड़े . माई – बाबू त कसहूं आपन बेटी के खुश देखल आ ओकर रिश्ता आछा से आछा घर में कइल चाहेलन . हमार माई – बाबूजी भी इहे चाहत बाड़े जा . एहिसे त रउआ जइसन अमीर बाप के बेटा से हमार छेका ( सगाई ) झट से करवा देलन .\nकहवां हम साधारन परिवार से आ रउआ प्रोफेसर माई – बाबू के एकलउता रत्न ! पता ना ओह मोहल्ला के बिआह में राउर माई -बाबूजी हमरा के कइसे देख लेनीं आ रउओं हमरा अइसन सांवर आ सधारन नाक – नक्शा के लइकी के पसन क लेनीं .\nकबो – कबो मन करेला कि आपन ई सुनर भाग्य प हम खूब इतराई, बाकिर होंठ प इतराए के मुसुकान अइबे करेला कि आंखि में घिनावना मंजर उतर जाला आ दिल आह भरि – भरि के रोये लागेला .\nहम… हम रउआ से कइसे कहीं ? जवन लइकी जवरे रउआ बिआह के बंधन में बन्हाइल चाहत बानीं, ओकरा के भरपूर पेयार ओकर सुनहवला अंचरी में डालल चाहत बानीं ऊ नव बरिस के उमिर में जूठा हो चुकल बिया .\nहम… हम बलात्कार के शिकार लइकी बानी . रंगीन मिजाज के हमार सगा मामा हमार रेप कइले रहे . हमार गरीब माई आपन नइहर में रहत रहे .\n… हम खून से लथपथाइल माई के गोदी में निढाल पड़ल रहीं . बाबूजी कवनो कीमत प ओह मामा के जान से मार देबल चाहत रहन .\nहमार अनपढ़ माई, बाबूजी के सोझा हाथ जोरि के खड़ा हो गइल, “मधु के बाबूजी, हमार ओह नीच भाई जवन करे के रहे क देलस .\nबाकिर रउआ अइसन कुछु मत करीं कि जेसे हमनी के तबाह आ बरबाद हो जाई जा . रउआ ओकरा के मारि देब त रउवा के फांसी हो जाई, फेरु हम तीन – तीन गो लइकी के लेके कहवां मारल – मारल फिरब ? ई दुनिया बड़ा जालिम बा, जब एगो छोटी चुकी लइकी के ओकर मामा ना छोड़लस त भला हमरा आ हमार दूनों बेटी के केहू छोड़ीं ? बिना मरद के हम ई लइकिन के बोझा कइसे उठाइब ?”\n“त का हम तोर ऊ पापी भाई के असहीं छोड़ि दीहीं ?” ऊ हमार फूल अइसन बेटी के …” बाबूजी भोकार पारि – पारि के रोये लगले, “हम ओह राछस के जेल में डालि के सड़ा देब . हमरा पुलिस के भीरी जाये दे .” बाबूजी थाना में जाये खातिर बेकाबू होत रहन .\n“रउआ हमनी माई – बेटी के कीरिया, अगर रउआ थाना में गइनीं त . ई बात जाने के बाद सभ केहू हमनी प अंगूरी उठाई . हमनी के केहू के मुंह ना देखा सकब जा . हमार ऊ कुत्ता भाई बहुते अमीर बा . केहू तरह जेल से छुटि जाई . छूटे के बाद ऊ हमनी जवरे कवन बरताव करी ई भगवानो नइखन जानत .\nवोइसे भी ओकरा के सजा देवावे के मतलब बा लता के जवरे हमनी सभे के भरल बाजार में लंगटे होखल . हमनी परिवार प त करिखा लागिये गइल . ई बात खाली हमनी के ही जानत बानी जा . बहरी के लोग नइखे जानत . अगर ई बात सभे के पता चलि जाई त हमार दूनों सयान होखत बेटी के भी बिआह ना होई . केहू हमनी से रिश्ता ना जोड़ी . हमनी गरीब का करब जा ? रउआ शांत हो जाईं .”\nना चाहते हुए भी बाबूजी अपना दिल प हजारों पथर रख के माई के बात मान ले लें .\nओह मामा से माई सभ रिश्ता तूर देलस . ओह दुःख से निकले खातिर बाबूजी ऊ गाँव छोड़ि के शहर में आ गइलन .\nरिश्ता टूटल चाहे गांव छूटल बाकिर हमार दिल से ऊ दरद कबो ना निकलल . देह के घाव त भरि गइल बाकिर मन के घाव हरमेसा गहिरा रहल . चंचल आ चुलबुल हम उदासी के भंवर में डूबत चली गइनी .\nकब बचपन बितल आ कब जवानी आइल, इयादे नइखे . दूनों पड़ाव लोर से ही भरल रहल .\nमाई – बाबूजी के खूब पेयार हमरा के सहारा देलस . दूनो बड़ बहिन के दुलार जिनिगी में चले के हौंसला देलस . बाकिर जइसे – जइसे बड़ होत गइनी, आत्महत्या के खेयाल गहिरा होत गइल .\nहमरा के हरदम उदास आ दिन रात लोर बहावते देखि के एक दिन बाबूजी कहलें, “बबी, हम जानत बानी कि तू कवन मानसिक पीड़ा से गुजर रहल बाड़े, बाकिर हमनी खातिर जी .”\n“बाबूजी, हम जियल नइखी चाहत… नइखी चाहत .” हमार आंखि से सैलाब उमड़ पड़ल .\n“बबी, लता, जियल त हमरा आ तोर माई के ना चाहीं, जवन हमनी के ओह पापी के सज़ा ना दिअवनी जा . आपन बदनामी के डर से चुप रह गइनी जा . बुचिया, मधु आ जया के लेखा तू हो हंस – बोल, खुश रह . हमनी तोरा से आउर कुछु ना चाहीं . तोर हरमेसा ई भरल आंखि देखि के हमार आत्मा तड़प – तड़प के रोयेला .” ऊ हमरा के छाती से लगा रो पड़लन .\nहंसल – बोलल हमरा खातिर आसान ना रहे, मगर बाबूजी के आंखि में अपना खातिर बेहिसाब दरद देख हम अपना आप के तनी – तनी ओह दुःख से उबरनी . केहू तरह पढ़ाई पूरा कइनी . माई हमरा के दिन भर घर के काम में लगवले रहत रहे, सिखावत रहत रहे ताकि हमार मन लागल रहे .\nहम बिआह करे के एकदम तैयार ना रही . ओह घरी माई – बाबूजी आ दूनों बिआहल बहिन हमरा सोझा हाथ जोरि के खाड़ हो गइली स, “जवन हो गइल ओकरा के भूला जो बुचिया, जब तू जिनिगी जी ले लीस त एह जीवन में ख़ुशी भरले . जब हेतना साल बाद तोरा बारे में केहू ना जान पाइल त आगहूं केहू ना जान पाई .”\nबाकिर हम आपन दिल के कइसे समुझाई ? हम एगो सीधा साधा इंसान के धोखा नइखी दे सकत . ना हम पत्नी सुख दे सकत बानी आ नाही आपन ई छलनी दिल से आपन भरपूर पेयार रउआ प नेछावर कर सकत बानी .\nजेह दिन हमनी के छेका भइल रहे ओही दिन ओह मामा के बहुते भयानक मौत भइल रहे, एड्स से . ऊ त मरी गइल बाकिर हमरा ऊपर दाग लागले के लागले रहल .\nआजु हम रउआ आगे हाथ जोरत बार – बार निहोरा करत बानी . रउआ केहू तरह हमरा से बिआह मत करीं . ई रिश्ता तूर दीहीं . ई हमरा ऊपरे राउर बहुते बड़का एहसान होई .\nप्रिय लता जी,\nतोहार चिठ्ठी पढ़ि के दिल बहुते दुखाइल हा . हम सोंचले भी ना रहीं कि जवन लइकी के जवरे हमार बिआह होखे के बा ओकरा दिल में हेतना दरद छिपल बा .\nसबसे पहिले हम तोहार हिमत के तारीफ़ करब कि तू आपन पिछला जिनिगी के सभ बात सच – सच बता दिहलू . हमरा के अन्हरिया में ना रख लूँ . तोहरा जइसन एतना हिमत आ साफ़ – साफ़ बोले वाली लइकी हम पहिला बेर देखत बानी .\nजवन घटिया मामा तोहरा ऊपरे हेतना बड़ दाग लगा देलस, ओकरा त मरे के बादो पिलुआ पड़ी . भगनी त देवी माई के रूप होली सन बाकिर तोहार मामा … खैर, छोड़s, ओइसन बात .\nआजु ई नयका जीवन में हर रिश्ता दाग दार हो चुकल बा .\nअगर तू बिआह ना करे के सोचलू हा, त ई समाज के का जवाब देबू ? एह हाल में हजारों सवाल तोहार देहि में सुई गड़ाई . हम मानत बानी आपन तन – मन के ऊपर झेलल गहिरा घाव के बिसार देबल आसान नइखे . फिर भी तोहरा ई घुटन से मुक्त होखे के पड़ी .\nतोहार पिछिला जिनिगी के घटना एतना गहिरा बा कि तू आपन हाथ से हमरा के माटी में मिलावत बाड़ू .\nतू लोग लइकिन के नजर में खाली गोरे लोग सुनर रहेला का सांवर लइकी सुनर ना लउके लिसन ?\nभले तोहार तन सांवर बा बाकिर मन अईनक लेखा एकदम साफ़ सुथरा बा . जवना प एको खुरचन नइखे . एहिसे हमार माई – पिताजी तोहरा के हमारा खातिर पसन कइनीं हा . हमनी के सूरत ना सीरत सुनर चाहीं .\nतू हमरा से बिआह ना करे के हाथ जोरि के निहोरा कइलू हा, बाकिर हम तोहार ई निहोरा स्वीकार ना करब . हम तोहरा से आ बस तोहरा से ही बिआह करब . तू गंगा लेखा पवित्र बाड़ू . अपना आप के जूठ आ पापी मत समुझs .\nतू ऊ ऊपर बइठल ओह भगवान के न्याय देखs कि जेह दिन तोहार छेका हमरा से भइल ओही दिन ओह पापी मामा के कतने घिनावन मौत भइल . ऊ त मरि गइल . ओकर देबल घाव के इयाद क क के कब तकले लोर गिरवबू ?\nऊ दरद, ऊ गम के भूला जा . एहमे हम तोहार मदद करब . तू अपना आप के पापी मत बुझs . छोट लइकी पाप ना करे . ओह घटना – अपराध के जिम्मेदार तू नइखू .\nहम तोहार चिठ्ठी आपन माई – पिताजी से पढ़वनी हा . जवरे तोहरा से बिआह करे के आपन फैसला भी सुना देनी .\nजानत बाड़ू, हम आपन पिताजी के सपना पूरा ना कइनी . उहां के सपना रहे कि हम एगो आछा डाक्टर बनी, बाकिर लफंगा संघतियन के जवरे सड़क नापे के फेर में हमरा रेलवे में मामूली नोकरी मिलल . ओही घरी से पिताजी हमरा प खिसिआइल रहेनीं .\nबाकिर हमार फैसला सुनि के उहां के हमरा छाती से लगा लेनीं, “बबलू बबुआ, आजु हमार छाती गर्व से आउर चौड़ा हो गइल . लता ही हमार पतोह बनि के एह घर के शोभा बढइहें .”\nमाई कहली, “बबुआ, हमनी के दुल्हिन के जिनिगी में एतना ख़ुशी भरि देब जा कि ऊ आपन करिया जिनिगी के दुख हरमेसा खाती भूला जइहें .”\nहम तोहरा के ख़ुशी देबे ठीक बीस दिन बाद बरात लेके आइब . तू आपन पिछिला जिनिगी के करिया पन्ना हमेशा खातिर फाड़ि के दू डेग आगे बढ़ि के हमार हाथ थाम लs .\nतोहार भावी जीवनसाथी .


81. ए सुखारी चाचा: डॉ. हरेश्वर\nकटहर लेखा मुंह काहे लटकल ए सुखारी चाचा।\nलागता कि हार तोहरा खटकल ए सुखारी चाचा।।\nताल के टोपरा बेंच बांच के लड़ल ह तूं बिधयकी।\nहरलह त पोंछिया तहार सटकल ए सुखारी चाचा।।\nभोरहीं भोरहीं तूं त दारु से करत रहलs ह कूल्ला।\nफुटानी के बरखा त अब चटकल ए सुखारी चाचा।।\nबहुत दिनन से डूबि डूबि के पीयत रहल ह पानी।\nलगता कि अबकी टेंगर अंटकल ए सुखारी चाचा।।\nराजनीति के छोड़s चस्का जा अब कीनs कटोरा।\nसाधू चा के पिछवा चलs लटकल ए सुखारी चाचा।।\n80. जाड़ दद्दू: डॉ. हरेश्वर\nफेर एहू साल बाड़े जाड़ दद्दू आइल\nबा कूहा के चद्दर में गांव लपेटाइल।\nदुअरा के कउड़ प लागता मजलिस\nमहंगुआ के मेटा से सूटर खिंचाइल।\nसतुआ पीसात बाटे लिट्टी बनावे ला\nदादी खाति माटी के बोरसी पराइल।\nअंगनाई लिपात बा दुअरवा लिपाता\nगैंड़ा के खेतवा में कोबिया फुलाइल।\nपछेया के हवा चुभेला तीर जइसन\nहड़वा में हमरा बा जड़वा समाइल।\n79. हमार सुगउ: डॉ. हरेश्वर\nहमार सुगउ हो हमार सुगउ हो हमार सुगवा\nचलि गइलs कवना देसवा हो हमार सुगवा।\nसवख आ सिंगार अब हम केकरा पर करम\nमीतवा केकरा पिरितिया में रात- दिन जरम\nकेकरा ऊपर करब अब हम गरब गुमनवा।\nरहलs अलम तूहीं एह हमरी जिनिगिया के\nरहलs सियाही तूं एह जिनिगी कलमिया के\nनाइ जिनिगी के हमरी तूं रहs खेवनिहरवा।\nका हड़बड़ी रहे अबहीं कुछ दिन त जीहीतs\nजिनिगी के गुदरी अभी कुछ दिन त सीहीतs\nछोड़ी के काहे भगलs तू माया के मुलुकवा।\nसभके एक दिन बोलउवा त अइबे करी जी\nजे भी आइल बा एहिजा ऊ जइबे करी जी\nबड़ुए अइसने बनावल बिधना के बिधनवा।\n78. खोजत बानी: भाग २: डॉ. हरेश्वर\nअपना बचपन के गांव रे भईया खोजत बानी।\nअपना पुरखन के नांव रे भईया खोजत बानी।।\nदोनी ढेंकी जांता कुंड़ी कोल्हू भाथी मोट\nमथनी ढबरी लोढ़ा पीढ़ा डोंड़ा कांड़ी सोट\nसेर पसेरिया पाव रे भईया खोजत बानी।\nचूल्हा चौकी दउरा मउनी झांपी अउर झंपोली\nकूंड़ा भांड़ी कोठिला डेहरी बोरसी गाड़ा डोली\nरसिया के ऊपर बढ़ांव रे भईया खोजत बानी।\nघेंवड़ा लिबरी चोंथा लाटा अंगारी के लिट्टी\nउमी होरहा तिलई तिलवा पीठा आ दलपिट्ठी\nऊख के पहीला ताव रे भईया खोजत बानी।\nगेंथा गेंथरी गांती बिहिटी झूला तही लंगोट\nसूजनी असनी लेदरा गणतर चाभी वाला खूंट\nगोरेया बाबा के ठांव रे भईया खोजत बानी।\n77. खोजत बानी: भाग १: डॉ. हरेश्वर\nसांझ सुहानी रएन सलोनी कऊड़ा वाली भोर\nफुदगुद्दी के धूर नहाई चकवा चकई चकोर\nकरिया कगवा के कांव रे भईया खोजत बानी।\nलोरी कजरी बिरहा झूमर सोहर आ जंतसार\nरोपा कटनी गीतन के संग झूमत खेत बधार\nपीपरा के सीतल छांव रे भईया खोजत बानी।\nगुली डंटा दोल्हा पाती चिक्का ती ती ती ती\nगोली वाली नन्हकी गुब्भी तिरका लाता लुत्ती\nदुअरा पर लट्टू दांव रे भईया खोजत बानी।\nअरवन झगरा नाधा जोती घारा मारल लऊर\nसेंगरी सेंगरा बहंगी मुंगरा चंउर ठेंगरी मऊर\nजलकोबिया के नाव रे भईया खोजत बानी।\n76. जिनिगिया अजबे खेल खेलावे: डॉ. हरेश्वर\nजिनिगिया अजबे खेल खेलावे।\nकबहूं बेटा कबहूं परनाती कबहूं बाप बनावे\nकबहूं छप्पन भोग खिआवे कबहूं नून चटावे\nकबो मुआवे कबो जिआवे कबो कबो तड़पावे\nकबो चढ़ावे सिकहर ऊपर कबो उतारे पानी\nकबहूं देवे महल अंटरिया कबहूं चूवत छानी\nकबो उठावे कबो गिरावे कबो कबो ठठरावे\nआपन कबो पराया होले कबो पराया आपन\nकबो गले में फूल के माला कबो गले में नागन\nकबो हंसावे कबो रोआवे कबो कबो छछनावे\n75. हमार जिंदगानी: डॉ. हरेश्वर\nहमार जिंदगानी हमार जिंदगानी\nभइलि पानी पानी हमार जिंदगानी।\nलागता कि बीचहीं से जाइब चीराई\nअइसन मचल बा हमार खींचातानी।\nपाले परल बानी अइसन बलम के\nमाटिया में मिलल बा भरल जवानी।\nहम भीड़ियो में हरदम रहीना अकेले\nरहि- रहि के दरदा उठेला तूफानी।\nनोकरी के रसरी से अइसन छनइनी\nकि चउबीस घंटा दूहल जात बानी।\n74. मुंहवा झंकोर देबि: डॉ. हरेश्वर\nहोइबे अंखफोर, त आंख तोर फोर देबि\nजादे फटफटइबे, तोर मुंहवा झंकोर देबि।\nचलत रहु हरदम गिरवले आपन मुंड़िया\nजहां मुंड़ी उठवले, त मुंड़िया ममोर देबि।\nजवने-जवन कहब, तवने- तवन सांच बा\nकटले तें बात, त कुकुर जस भंभोर देबि।\nआम के कहब महुआ, त तेहूं कहबे महुए\nनाहीं त आम अइसन, भूसवा में गोर देबि।\nबनबे चल्हांक ढेर, त बतिया हमार सुन ले\nधरब फंफेली, आ फोकचा जस फोर देबि।\n73. लूकड़न के राज बा: डॉ. हरेश्वर\nगूंडा- मवालीन आ लूकड़न के राज बा\nलंगवन- बहेंगवन के मुंडी पर ताज बा।\nलुच्चन के, टुच्चन के, छतिया उतान बा\nएहनी के इचिको ना डर बा ना लाज बा।\nबोकड़न- लफंगन के चलती बा देस में\nसहजे का एहनी के अपना पर नाज बा।\nकुक्कुर के पोंछ अस एहनी के मोंछ बा\nअंगुरिन में एहनी के भरल पोखराज बा।\nबाटे हलिया हमार त भइल तिरसंकु के\nजमीनिया प‌र सरप आ बदरी में बाज बा।\n72. जरुरी बा: डॉ. हरेश्वर\nपथराइल अंखियन में सपना सजावल जरुरी बा\nदिल में बनल दरारन के दूरी मेटावल जरुरी बा।\nपरदा के पाछा से खेलता खेल कवनो दुसमनवा\nओ दुसमन के परदा में आग लगावल जरुरी बा।\nदिने-दिन हेहर आ जटही के बढ़ल जाता जंगल\nएह जंगल प आरा आ टांगा चलावल जरुरी बा।\nसभ लोगन के पासे बा कवनो ना कवनो सवाल\nए सभ सवालन के समेटि के उठावल जरुरी बा।\nसूर जी बाल्मीकि जी दास तुलसी कबीर जी के\nघर के बचन सभ के कविता पढ़ावल जरुरी बा।\n71. रमेसर गांव में: डॉ. हरेश्वर\nभक भक बींड़ी धूकत फिरेले राय रमेसर गांव में\nपचपच पचपच थूकत फिरेले राय रमेसर गांव में।\nनेहा धोआ के खा के पी के मार बिदेसिया इत्तर\nझारि के लुंगिया घूमत रहेले राय रमेसर गांव में।\nकबहूं मोटको कबो पतरको से सटिसटि सटरावें\nचचिया के घरवा चाह पीएले राय रमेसर गांव में।\nकन्हिया प हरदम राखेले लाल बिन्हचली गमछी\nआपन किरिया खात फिरेले राय रमेसर गांव में।\nबिन काठी के आग लगाके मनहीं मन मुसुकालें\nगड़हे- गड़हा खोनत फिरेले राय रमेसर गांव में।\n70. खोंखबे नूं करी: डॉ. हरेश्वर\nकेहू के खोंखी आई त खोंखबे नूं करी\nपेनवा पुरान हो जाई त पोंकबे नूं करी\nमंच मिली नचनिया के त नाची - कूदी\nनेता के मंच मिली त झोंकबे नूं करी।\nकुछ गवईया गावस ना बस अललाले\nकुछ बजवईया बजावेले बस झपताले\nकुछ नचवईया खलिसा उछड़ेलन जा\nकुछ बोलवईया खलिसा पकपकाले।\n69. गजब हो गइल: डॉ. हरेश्वर\nमइया घरवा तोरा कहइनी सासू घरवा रउरा\nगजब हो गइल,\nबुचिया गउरी भइली गउरा, गजब हो गइल।\nरहीं कनेयां त हमरा के, खूब खिअवली सासूजी\nपुहुट बनावे खाति हमके, दूध पिअवली सासूजी\nआरे थोरहीं दिन में हो गइनी हम, गरई से सउरा\nगजब हो गइल।\nचूल्हा मिलल, चौका मिलल, मिलल चाभी ताला\nरिन करज के बोझा मिलल औरु छान्ह के जाला\nअब परे लागल इयाद त हमरा आपन ननिअउरा\nकेस उजराइल, मुंह सूखाइल, आंख-कान बेराम\nगजबे के ई जिनिगी बिया समझ ना आइल राम\nदेखते देखत हो गइनी एकदमहीं हम बसिअउरा\n68. रोवतारन बाबू माई : डॉ. हरेश्वर\nरोवतारन बाबू माई पूका फारि - फारी\nखेत बेंच के किनले बा पपुआ सफारी।\nसाल भ के खर्ची बर्ची कहवां से आई\nउसिना आ अरवा अब कहां से कुटाई\nकइसे लगवावल जाई खिरकी केवारी।\nछठ -एतवार कुल्हिए फाका परि जाई\nबुचिया के कइसे अब तीजिया भेजाई\nमुसुकिल मनावल होई फगुआ देवारी।\nचिकन- मटन के संगे दारु खूब घोंकी\nपी के पगलाई तब कुकुर जस भोंकी\nकुरुता फरौवल कके लड़ी फौजदारी।\n67. पानी बहुत पिअवले बानी: डॉ. हरेश्वर\nलइके से मइया दइया के पानी बहुत पिअवले बानी\nजबसे होस सम्हरले बानी कइगो नाव डूबवले बानी।\nभीतरा से सयतान हईं हम ऊपरा से बम बम भोला\nसुधा बाछी बनिके मितवा लुगा बहुत चबवले बानी।\nमानुस के खून मुंहे लागल हम भेंड़िया के नसल हईं\nअपना देहिंया के ऊपर मनई के खाल मढ़वले बानी।\nरोहू फरहा अउर बरारी कहंवा बांचि के जइहन सन\nसिधरी भी एकोना बंचिहें ऐसन जाल बनवले बानी।\nजाति- पांति पाटी- पउवा के सुरुए से सवखिन हईं\nजबहीं मौका मिलल बा नीके से आग लगवले बानी।\n66. आस के पात: डॉ. हरेश्वर\nमन ठूंठ प\nआस के पात आइल।\nजेठ मास के तपन ओराइल\nबा सावन ले आइल पुरवाई\nअब अगस्त के फूल खिलल\nहमरा गोड़न से गइल बेवाई\nनेहाइल रात आइल।\nओठ फाग के गीत भइले स\nअंखियां भइली सन अमराई\nअब जाके इ समझ में आइल\nकि मितवा का ह आखर ढाई\nभरल परात आइल।\n65. हम ना आइब रे: डॉ. हरेश्वर\nहम ना आइब सुनु रे भगता ! हम ना आइब रे\nतोर देस भइल कल्युगी भगता हम ना आइब रे।\nनाहीं गोप गोबरधन कतहूं ना गोपी ना जमुना\nखाली पोले- पोले लुगी भगता हम ना आइब रे।\nनइखन लउकत वृंदावन में एकहूं गइया बाछा\nलउके रोवत सुगा सुगी भगता हम ना आइब रे।\nमोरपंख माखन मिश्री ना नाहिं कदम के डाल\nचारु देनिए झुग्गी- झुगी भगता हम ना आइब रे।\nसत्य प्रेम के रोज जरावत बड़ुए लोगवा होली\nबाजे झूठवा के डुगडुगी भगता हम ना आइब रे।\n64. मार बढ़नी: डॉ. हरेश्वर\nमार बढ़नी रे! कइसन देसवा के चरितर बा\nदू कौरा भीतर ओकरा बाद देवता पितर बा।\nअपना अपना जतिया पर सभ के घमंड बा\nबहे संड़की प खून उड़त मंच से कबूतर बा।\nभेदवा लबेदवा के मान खूबिए बढ़ल बड़ुए\nसइयक गो सवाल बड़ुए एकहूं ना उत्तर बा।\nलइका आ लइकी में फरक करत बाबू माई\nदुलहनिया अठारह के आ दुलहा बहत्तर बा।\nदाम ज्ञान के गगरिया के फूटल छदाम बाटे\nमान कदर ओकर बा जे फूटल कनस्तर बा।\n63. गाईं कइसे: डॉ. हरेश्वर\nसून दुअरवा, अंगना सून\nमन में आके पसरल जून\nहाथ से हमरा\nबचवा बाम्बे, दिल्ली बचिया\nमोरा संग चितकबरी बछिया\n62. सवाल घूमता: डॉ. हरेश्वर\nलोग देसवा के लेइके सवाल घूमता\nमोर बालम बिमान से नेपाल घूमता।\nजेकरा टिकठ एमेले के चाहीं असों\nउ कइ - कइ गो लेके दलाल घूमता।\nजेकर रेकड़ पुरान जान मारे के बा\nउ अंजुरिया में लेइके गुलाल घूमता।\nजवन चोर-बटमरवन के सरदार बा\nअपना संगे उ लेके कोतवाल घूमता।\nजेकरा काठी जरावे के नइखे सहूर\nउहो हाथ में उठवले मसाल घूमता।\n61. चलुचलु रे मनवां : डॉ. हरेश्वर\nचलुचलु रे मनवां गांव कि तनिका घूमि आईं\nकउआ ममवा के कांव रे तनिका सुनि आईं।\nनिर्मोही के एह नगरी में पियरइली सन आंख\nगिद्धराज जटायु लेखा कटल गिरल बा पांख\nअब बूढ़ - बुजुर्गन के तनिका सुन गुनि आईं\nचलुचलु रे मनवां गांव कि तनिका घूमि आई।\nओद पुअरसी लेखा तनवां गते- गते जरत बा\nगते- गते नोनी जइसन मनवां हमार झरत बा\nहोखनीं हम जोर एकहरा तनिक दूगुनि आईं\nचलुचलु रे मनवां गांव कि तनिका घूमि आईं।\nप्यार मुहब्बत इहां ना बाटे माहुर बोकरे नल\nका जाने कइसन बा आपन आवे वाला कल\nत दादी अम्मा के पांव त तनिका चूमि आईं\n60. काहे मारेलs मुसुकिया: डॉ. हरेश्वर\nकाहे मारेलs मुसुकिया तू ऐसन जनमार\nकि कइलs हियरा में हमरा दरारे - दरार।\nमिलबs त तोहके बताइब हम संघतिया\nकि बच्चू सचहूं के हईं हमहूं तिरहुतिया\nतहरा मुसुकी मिसाइल से होई तकरार।\nजवन वादा भइल बा तूं जनि भूल जइह\nकबो दोसरा के देखके तूं जनि मुसुकइह\nतहरा मुसुकी प बाटे हमार एकाधिकार।\nजदि बतिया ना मनबs ए बचवा हरेसर\nत दिहबs छोड़ाइ तहार बनल परफेसर\nदिलफेंक बनल छूटी तहार एही एतवार।\n59. इयार कहेली: डॉ. हरेश्वर\nप्यार से हमके धनियां इयार कहेली\nआ चोन्हाली त बुढ़उ हमार कहेली।\nकबो कबो जब उ खिसिया जाली त\nत उ हमके मीआदी बोखार कहेली।\nजेब में जब रुपुलिया ना एकहू मिले\nमुंह चुनिया के रानी भिखार कहेली।\nचीर के दिल देखवनी कइक बेर हम\nएक नमरिया उ तबहूं लबार कहेली।\nजब कबो काल हम रिसिया जाइला\nपुच्चुकारेली गोरेया डीहवार कहेली।\n58. हमार जान ह भोजपुरी: डॉ. हरेश्वर\nहमार सान ह, हमार पहचान ह भोजपुरी\nहमार मतारी ह, हमार जान ह भोजपुरी।\nइहे ह खेत, इहे खरिहान ह\nइहे ह सोखा, इहे सिवान ह\nहमार सुरुज, हमार चान ह भोजपुरी।\nबचपन बुढ़ापा ह, इहे जवानी\nअगिया भी इहे ह, इहे ह पानी\nहमार सांझ, हमार बिहान ह भोजपुरी।\nओढ़िला इहे, आ इहे बिछाइला\nकूटिला इहे, आ इहे पिसाइला\nहमार चाउर, हमार पिसान ह भोजपुरी।\nधरनिया ह इहे, इहे ह छान्ही\nहमरा पसीना के ह इ कहानी\nहमार तीर ह, हमार कमान ह भोजपुरी।\nइहे ह कजरी, इहे ह फाग\nइहे कबीरा ह, इहे ह घाघ\nहमार धरम ह, हमार ईमान ह भोजपुरी।\n57. लहरिया लागे ए राम: डॉ. हरेश्वर\nजेठ के महीनवा के मध दुपहरिया, लहरिया लागे ए राम\nसनकल बा पछेया बेयरिया, लहरिया लागे ए राम।\nसून बंसवरिया आ सून फुलवरिया, लहरिया लागे ए राम\nसूनी रे डगरिया बधरिया, लहरिया लागे ए राम।\nसूखली तलइया आ मुअली मछरिया, लहरिया लागे ए राम\nआहर पोखर में पपरिया, लहरिया लागे ए राम।\nफेंड़वा ना रुखवा ना कतहीं छहंरिया, लहरिया लागे ए राम\nघरवा बा बेगर केवरिया, लहरिया लागे ए राम।\nसावन के असवा प गिरल बजरिया, लहरिया लागे ए राम\nपिया जाके फंसले सहरिया, लहरिया लागे ए राम।\n56. जवानी खपि जाई बचवा: डॉ. हरेश्वर\nगउवां छोड़ि सहर जनि जइहs, हो जइबs बे पानी\nजवानी खपि जाई बचवा।\nहोखे ऐसन जनि नादानी, जवानी खपि जाई बचवा।\nताल - तलइया सब छूटि जइहें, छूटिहें बाबू माई\nबर्हम बाबा के छूटी चउतरा, छूटिहें छोटका भाई\nसुसुक सुसुक के रोइबs बबुआ, केहू ना पहिचानी\nगली-गली मीरजाफर ओइजा चौक चौक जयचंद\nटूंड़ उठवले बिच्छू मिलिहन, फू - फू करत भुजंग\nचउबीस घंटा होई पेराई, होइ जाई कमर कमानी\nबासी बासी सुबह मिली, अरुआइल सांझ उदास\nपंख नोचाइल चिरईं बनबs, भुंइ प गिरी आकास\nआन्हर गूंग बहिर होइ जइबs, होई खतम कहानी\n55. चलीं जा उजारे ए हरि: डॉ. हरेश्वर\nहरि हरि बाबा के लगावल फुलवरिया\nचलीं जा उजारे ए हरि।\nओही फुलवरिया में चम्पा चमेली सुंदर\nआरे रामा कठिया लगाके चलीं बारे\nओही फुलवरिया में तितली फतिंगी उड़ें\nआरे रामा चलीं जा पंखिया कबारे\nओही फुलवरिया में सावन के झूला रामा\nआरे रामा चलीं जा ओके तुरे- तारे\nओही फुलवरिया में बाबा के आत्मा रामा\nआरे रामा चलीं जा ओहके अखाड़े\n54. चार गो कहांर: डॉ. हरेश्वर\nराजाजी पोसले बानी चार गो कहांर\nपंडित आ ठाकुर आ अहीर चमार।\nके चांपी कम माल के चांपी जादा\nजूझता लोग एहीके लेके चारु यार।\nसभे के आपन-आपन बाड़े भगवान\nआपन आपन तीज आपन त्योहार।\nहर जगे कोटवा के बढ़ला चलन से\nबढ़ल जाता गते-गते दिल के दरार।\nबानरा बनाके नचावत बा मदरिया\nउहे हिगरावत बड़ुए पोखरा इनार।\n53. जनता धुधुकारी: डॉ. हरेश्वर\nजनता धुधुकारी राजा अधकपारी बा\nसब हवा-हवाई बा सब अखबारी बा।\nरामराज के सपना घूमता लुआठाईल\nसहीदन के कर्जा अभी ले उधारी बा।\nदेस के खजाना लेके उड़ल गोसईंया\nबैठल बिदेसवा में काटत फरारी बा।\nभठिहारा के नांव बाटे बाल ब्रह्मचारी\nरुप में कलक्टर के घूमत पटवारी बा।\nबिकास के डुगी बहुते पीटाता बाकिर\nबिछौना हमार त अभी ले पेटाढ़ी बा।\n52. सइयां हमार: डॉ. हरेश्वर\nसखिया, सइयां हमार बड़का दंतनिपोर हs\nएक नमर लतखोर हs ना।\nलुंगी-गंजी झार के पड़वा का कादो बतियावे\nकाम के नांव प ए बाचो उ सींको ना सरकावे\nसखिया, सइयां हमार बड़का मुफुतखोर हs\nगांजा पीये, भांग पिएला, घोंके अउरी ताड़ी\nसड़लो माठा पी जाला मुअना हांड़ी के हांड़ी\nसखिया, सइयां हमार बड़का जीभचटोर हs\nरावन लेखा मोंछ रखेला पेट ओकर नदकोला\nघोड़मुहां के मुंह देखिके बुचिया कहे भकोला\nसखिया, सइयां हमार बड़का टुकरखोर हs\n51. सुनीं ए गिरि बाबा: डॉ. हरेश्वर\nसब कुछ करबि हम, करबि ना नेतागिरी\nसुनीं ए गिरि बाबा, हेनें आईं हमरा भिरी।\nझूठे-झूठ ओढ़ना आ झूठे-झूठ बिछवना\nलोग गरियाइ कहि कहि मटिया लगवना\nमोसे न होइ भांटगिरी, सुनीं ए गिरि बाबा।\nदेंह भलहीं ठेठाइब, तनी कमहीं कमाइब\nबाकि चोरी बयमानी के पंजरा ना जाइब\nचाहीं ना मोके अमीरी, सुनीं ए गिरि बाबा।\nमाल, मंच, माइक आ लाम - लाम कुरता\nबाबा! एकरे चसक में बिकाइल रमसुरता\nकरता अब बाबागिरी, सुनीं ए गिरि बाबा।\n50. जीय हो जीय ढाठा: डॉ. हरेश्वर\nजीय हो जीय ढाठा\nसाठा में बनल रहs बाईस के पाठा।\nतोहके खिआइब मलीदा- मलाई\nबोतल के बोतल पियाइब दवाई\nभुअरी के घीव से बनाइब फराठा।\nरउरा के नाया पोसाक सियवाइब\nलावा मोबाइल रवा के दियवाइब\nजूता किनाइ सुनीं नाइकि भा बाटा।\nआन्ही आ पानी से तोहके बचाइब\nलूक से बचावे ला सतुआ पियाइब\nरउरे नावें लिखाई हमार बीसो काठा।\n49. मुंह बढ़ल जाता: डॉ. हरेश्वर\nहाथ के कामे ना आ मुंह बढ़ल जाता\nहमार परान महमंड देने चढ़ल जाता।\nमहंगाई कलमुंही करेजा खंखोरतिया\nजवानी के रंग धीरे धीरे झड़ल जाता।\nलड़ाई लड़े के जोसे नइखे केहुओ में\nहारल सिपाही अस जंग लड़ल जाता।\nसोनचिरैयां जरी के काहे खाक भइली\nदोस के एक दोसरका पर मढ़ल जाता।\nअसली समस्या से ध्यान हटावे खातिर\nरोजे रोज नया नया नारा गढ़ल जाता।\n48. का कहीं अपना मन के: डॉ. हरेश्वर\nहमरा अपने ऊपर खिझिआए के मन करता\nहमरा दोसरो ऊपर खिसियाए के मन करता।\nगड़हा के महकत पानी अइसन ठहरल बानी\nआन्ही में पतई लेखा उड़ियाये के मन करता।\nना जाने कतना दिन भइल टकटकी लगवला\nसावन में ढेला अस भिहिलाये के मन करता।\nअगल- बगल के लोगवन के चरित्तर देख के\nकबो रोवे, कबो खिलखिलाए के मन करता।\nअब कतना दिन ले गूंग - बहिर बनल रहे के\nहमरा ताड़ प चढ़के चिचियाए के मन करता।\n47. पागल जिया हो गइल: डॉ. हरेश्वर\nप्यार में रउरा पागल जिया हो गइल\nमोर दिलवा जरत बींड़िया हो गइल।\nहमके खाए नहाये के सुधि ना रहल\nई सरिरिया सूखल छड़िया हो गइल।\nदढ़िया बढ़ल, केसवा लटिया गइल\nमोर निनिया उड़ल चिड़िया हो गइल।\nमीत जसहीं मिलन के मिलल अंगेया\nमन में लागल कि ई बढ़ियां हो गइल।\nहमरा पंजरा कहे के बहुत कुछ रहल\nपर मिलनी त जीभ बुढ़िया हो गइल।\n46. जियान हो गइल: डॉ. हरेश्वर\nआंखि में रात बहुते सेयान हो गइल\nहमार असरे में जिनिगी जियान हो गइल।\nदिल के दरिया में दर्दे के पानी रहल\nदेंह जइसे कि भुतहा मकान हो गइल।\nआस के डोर टूटल - कटल भाई जी\nआइल सपनों त अचके बिहान ना भइल।\nहमरा ओठ के बगानी में फूल का खिलल\nमन के चउरा के तुलसी झंवान हो गइल।\nसउंसे जिनिगी कटल केकरो रहिए तकत\nमौत के राह बहुते आसान हो गइल।\n45. उबारीं गुरुजी: डॉ. हरेश्वर\nउबारीं गुरुजी जी उबारीं गुरुजी\nएके बा हंथजोरी उबारीं गुरुजी।\nमाया के कादो में जीव लेटाइल\nकइसे के फींचीं पसारीं गुरुजी।\nहर देने बाटे अन्हारे-अन्हार जी\nरावा तनिका सा दीं दीयना बारी।\nहमरा मुरख के दीं रहिया देखाई\nइहे भीखिया मांगता बा भिखारी।\n44. गज़ल लिखि दीं: डॉ. हरेश्वर\nतनिका घूंघटा के टारि दीं गज़ल लिखि दीं\nरावा मुखड़ा के नांव नीलकमल लिखि दीं।\nतनिका नैनन के खोलि के अंजोर कइ दीं\nत ए अंजोर के अंजोरिया धवल लिखि दीं।\nमुस्कुरा दीं तनीसा अधखिलल कली अस\nकि हम मधुकर के रानी असल लिखि दीं।\nमौन के त अपना एतना बनाइ दीं मुखर\nकि एह अदा के नांव ताजमहल लिखि दीं।\nखाढ़ पल भर रहीं कि भर नजर देख लीं\nत ए धरा के सबसे सुन्दर नसल लिख दीं।\n43. खेल जारी बा: डॉ. हरेश्वर\nसहादत पर सियासत के खेल जारी बा।\nअमानत में खेआनत के खेल जारी बा।\nसत्तरो से ऊपर के होखली इ आजादी\nबिरासत के तिजारत के खेल जारी बा।\nकहे खातिर बा कानून के राज बाकिर\nहिरासत के जमानत के खेल जारी बा।\nगांव से सहर तक संड़क से सदन तक\nबयमानन के स्वागत के खेल जारी बा।\nलोकतंत्र के नांव प सालन पच्चास से\nहर जगहा महाभारत के खेल जारी बा।\n42. प्यार हो गइल: डॉ. हरेश्वर\nहमके रोग एगो बड़ी बरियार हो गइल\nयार प्यार हो गइल यार प्यार हो गइल।\nकवनो नैनन के बान आ करेजा धंसल\nकठकरेजावा हमार कचनार हो गइल।\nकेकरो रुप के नसा आंख में आ बसल\nहमरी जिनिगी से चएन फरार हो गइल।\nकवनो पुरवा निगोड़िया के पाके छुवन\nदरद दिल के समुंदर में ज्वार हो गइल।\nहमपे दइबा के किरिपा बा भारी भइल\nई प्यार जीए ला ठेहा बरियार हो गइल।\n41. बढ़ियां गुलमिये रहे: डॉ. हरेश्वर\nए अजदिया से बढ़ियां गुलमिये रहे\nबहुरुपियन से नीमन जुलमिये रहे।\nजहर आ माहुर इ पेनवा ओकाता\nठीक एकरा से कंडा कलमिये रहे।\nकइयक गो घर बाटे दारु से उजरल\nएह दरुइया से नीमन लबनिये रहे।\nचाटs ताटे भुअरा सुगरवा जवानी\nनीक एकरा से लामी चिलमिये रहे।\nमासे-मास चारु देने बाटे लदराइल\nपिजा बरगर से आछा ललमिये रहे।\n40. दुपहरी खरुआइल देखनी: डॉ. हरेश्वर\nगाँवन में फटहाली देखनी\nनगरन में बदहाली देखनी\nमेहनतकश लोगन के हाथे\nखाली खाली थाली देखनी I\nठंढा चूल्हा चिसत देखनी\nपैर बिवाई रिसत देखनी\nमालिक लोगन के सेवा में\nकइ गो एँड़ी घिसत देखनी I\nअरमानन के जरत देखनी\nहरिश्चंद के सरत देखनी\nपरवत जइसन दरद लेले\nबाबूजी के मरत देखनी I\nत्योहारन के रोवत देखनी\nबीज फूट के बोवत देखनी\nघोड़ा बेंच के साहूकार के\nखर्राटा संग सोवत देखनी I\nफूलन के मरुआइल देखनी\nशूलन के अगराइल देखनी\nअगहन पूस महीना में भी\nदुपहरी खरुआइल देखनी I\n39. हमरा प्यार हो गइल: डॉ. हरेश्वर\nहमरा रोग एगो बड़ी बरियार हो गइल\nप्यार हो गइल हमरा प्यार हो गइल I\nतीख नयनन के बान से बेधाइल जिया\nहमार जियरा बेचारा शिकार हो गइल I\nकेकरो रूप के नसा आँख में आ बसल\nहमरा अँखिया से निंदिया फरार हो गइल I\nकवनों पुरवा निगोड़ी के पा के छुवन\nदर्द दिल के समुन्दर में ज्वार हो गइल I\nहमार अरमान बा रोग निकहा बढ़े\nअब त जिए के इहे आधार हो गइल I\n38. दुपहरी खरुआइल देखनी: डॉ. हरेश्वर\n37. प्यार में तोहरा पागल जिया हो गइल: डॉ. हरेश्वर\nप्यार में तोहरा पागल जिया हो गइल\nमोर निंदिया उड़ल चिड़िया हो गइल I\nहमरा खाए नहाए के सुध ना रहल\nई सरिरिया सुखल छड़िया हो गइल I\nदढ़िया बढ़ल केसवा अझुरा गइल\nहमार दिलवा जरत बीड़िया हो गइल I\nकेहू पागल दीवाना काकादो कहल\nकेहू कहल कि ई बढ़िया हो गइल I\nहमरा पंजरा कहेके त बहुत कुछ रहे\nबाकि मिलनी त जीभ बुढ़िया हो गइल I\n36. पतझड़ भइल अनंत: डॉ. हरेश्वर\nरमकलिया के गाँव से\nरूठ गइल मधुमास I\nकोकिल से कंत बसंत रूठल\nथापन से मिरदंग\nकलियन से अंगड़ाई रूठल\nफागुन भइल बेरंग I\nपरबतिया के पाँव से\nलूट गइल अनुप्रास II\nहरिया से होरी रूठल\nहल्कू से सब खेत\nछठिया से चूड़ी रूठल\nबुधिया मर गइल सेंत I\nकरिया कगवा के काँव से\nअसवा भइल निरास II\nफूलन से भौंरा रूठल\nमोजर से रूठल सुगंध\nफुलवारी से तितली रूठल\nपतझड़ भइल अनंत I\nबीच भँवर में नाव से\nउठ गइल बिसवास II\n35. देंह फागुन महीना हमार भइल बा: डॉ. हरेश्वर\nहमार जहिआ से नैना दू से चार भइल बा,\nहमरा भितरा आ बहरा बिहार भइल बा I\nपहवा फाटल हिया में अंजोर हो गइल,\nपाँख में जोस के भरमार भइल बा I\nजाल बंधन के तहस नहस हो गइल,\nसँउसे धरती आ अम्बर हमार भइल बा I\nपूस के दिन बीतल बसंत आ गइल,\nदेंह फागुन महीना हमार भइल बा I\nमहुआ फुलाइल आम मोजरा गइल,\nहमरा दिल में नसा बरियार भइल बा I\n34. आँख में रात बहुते सयान हो गइल: डॉ. हरेश्वर\nआँख में रात बहुते सयान हो गइल\nहमार असरे में जिनिगी जिआन हो गइल I\nदेंह जइसे कि भुतहा मकान हो गइल I\nआस के डोर टूटल कटल भाईजी\nआइल सपनों त अचके बिहान हो गइल I\nहमरा होंठ के बगानी में फूल ना खिलल\nमन क चउरा क तुलसी झंवान हो गइल I\nसंउसे जिनिगी कटल उनकर रहिये तकत\nमौत के राह बहुते आसान हो गइल I\n33. जीय हो जीय ढाठा: डॉ. हरेश्वर\nसाठा में बनल रह बाईस के पाठा\nजीय हो जीय ढाठा I\nतोहके खियाइब मलीदा मलाई\nभुअरी के घीव से बनाइब फराठा\nतहरा के नयका पोशाक सियवाइब\nमहँगा मोबाइल जियो के किनवाइब\nजूता पेन्हाइब तोहके नाइकी आ बाटा\nफुलवा के सेजिया प तोहके सुताइब\nएह जिनिगी के रही तहरा नावे बीसो काठा\nतहरा के तनिको उरेब केहु बोली\nखाई हरेश्वर के सीना में गोली\nउनुकर कुटाई जाई चौके प लाटा\n32. काहे मारेल मुसुकिया तू अइसन जनमार: डॉ. हरेश्वर\nकाहे मारेल मुसुकिया तू अइसन जनमार\nकइल हियरा में हमरा दरारे-दरार I\nमिलब त तोहके बताइब संघतिया\nमुंहवा में तहरा लगाइब भभूतिया\nतहरा मुस्की मिसाइल से होई तकरार I\nदोसरा के देखि के तूं काहे मुसुकइल\nवादा कइलका तूं काहे ना निभइल\nदिलफेंक बनल छुटी तहार एही एतवार I\nआव लवटि के तूं बउवा हरेसर\nदिहब छोड़ाई तहार बनल परफेसर\nतहरा मुस्की प बाटे हमार एकाधिकार I\n31. अजबे खेल खेलावे जिनिगिया: डॉ. हरेश्वर\nअजबे खेल खेलावे जिनिगिया\nअजबे खेल खेलावे I\nआपन कबो पराया होले\nकबो पराया आपन,\nकबो गले में फूल के माला\nकबो गले में नागन,\nकबो हँसावे कबो रोवावे\nकबो-कबो सुसुकावे जिनिगिया\nकबो चढ़ावे सिकहर ऊपर\nकबो उतारे पानी,\nकबहूँ मिले महल अटारी\nकबहूँ चुअत छानी,\nकबो तपावे कबो काँपावे\nकबो-कबो सिहरावे जिनिगिया\nकबहूँ बेटा कबहूँ नाती\nकबहूँ बाप बनावे,\nकबहूँ छप्पन भोग खिआवे\nकबहूँ नून चटावे,\nकबो मुआवे कबो जिआवे\nकबो-कबो तड़पावे जिनिगिया\nकबो लड़कपन कबो बुढ़ापा\nकबहूँ चढ़त जवानी,\nसर प कबहूँ दूध ढरेला\nकबहूँ ढाबर पानी,\nकबो उठावे कबो गिरावे\nकबो-कबो घिंसिआवे जिनिगिया\n30. कहाँ गइल बचपन के गाँव: डॉ. हरेश्वर\nइ कइसन पचपन के गाँव\nकहाँ गइल बचपन के गाँव I\nमधुमास के कोयल रानी\nसुखिया दादी बड़की नानी\nमाई के आँचल के छाँव\nखट्टा-मिट्ठा आम टिकोरा\nबूँट-मटर के सोन्हा होरा\nछान्ही प के कौआ काँव\nसाँझी के आल्हा के तान\nसगी सरौती मीठा पान\nमितान के संग लट्टू दाँव\nहोरी चैती कजरी रानी\nगुड़ के भेली लोटा पानी\nनीम बरगद पीपल के छाँव\n29. अँखियन के आकाश सूना हो गइल: डॉ. हरेश्वर\nअँखियन के आकाश\nसूना हो गइल I\nसब तारा भइलन स खेत\nसपना सब भइलन स रेत,\nपंखियन के परिहास\nचूना हो गइल I\nखेतवन प पाला पड़ल\nपेटवन प भाला गड़ल,\nख़ुशीयन के बनवास\nदूना हो गइल I\nबंसवारी के शामत आइल\nफुलवारी प आफत आइल,\nकलियन के खरवांस\nचौगुना हो गइल I\nफेंड़ छोड़ के भगले तोंता\nउजड़ गइल बा उनकर खोंता,\nडलियन के संत्रास\nसौगुना हो गइल I\n28. सुन्दर भोर: डॉ. हरेश्वर\nअम्बर के कोरा कागज़ प\nललका रंग छिंटाइल बा,\nसोना रंग सियाही से\nसुन्दर भोर लिखाइल बा I\nनीड़ बसेरन के कलरव के\nसगरो तान छेड़ाइल बा,\nअन्धकार के कबर के ऊपर\nआस उजास रेंड़ाइल बा I\nमंद पवन मकरंद बनल बा\nनीलकमल मुसुकाइल बा,\nमोती रूप ओस धइले बा\nगुलमोहर सरमाइल बा I\nभानु बाल पतंग बनल बा\nतितली दल इतराइल बा,\nकोयल, संत, सरोज, बटोही\nसबके मन अगराइल बा I\n27. तू सुन्दर बिहान लागेलू: डॉ. हरेश्वर\nतोहके सुन्दर बनवले भगवान\nपूनम के तू चान लागेल I\nरंग देहियाँ के सोना समान\nतू सुन्दर बिहान लागेलू II\nसेउआ सरीखा कपोल लाले-लाले\nसुन्दर मस्त नयन मतवाले I\nओठवा तहार रसखान\nतू मेनका समान लागेलू II\nखीरा के बिया सरीखा दांत पाँती\nगरवा तहार बा सुराही के भाँती I\nमीठ बोलिया लवाही समान\nखुदा के बरदान लागेलू II\nतहरा के देखी भँवरा बउराला\nसुन्दर फूल समझि मेंड़राला I\nझूठ जायसी के नायिका बखान\nबसंत के उठान लागेलू II\nतहरा से बाटे एकहि हथजोरिया\nबउवा हरेश्वर प फेरि द नजरिया I\nकइ द जीवन के पुर अरमान\nतू देबीजी महान लागेलू II\n26. उरुआ बन्दना: डॉ. हरेश्वर\nसुन लीं अरजिया हमार, उलुकदेव\nसुन लीं अरजिया हमार I\nजोड़िला हाँथवा गोड़वा परिला\nभजिला दाँत चिहार, उलुकदेव\nमोहक चोंच नयन अभिरामा\nरतिया के रउरा सरदार, उलुकदेव\nरउवे हमार साँढू रउवे हमार मउसा\nसरहज के रउवे भतार, उलुकदेव\nअबकी दिवलिया प दीं दरशनवा\nबोतल संगे करब इंतजार, उलुकदेव\nरात अढ़ाई बजे माई लेके आइब\nमाल गिराइब छपर फार, उलुकदेव\nबउवा हरेश्वरजी के अंतिम अरज बा\nमारीं पडोसी के भिथार, उलुकदेव\n25. आइ हो दादा: डॉ. हरेश्वर\nसपना देखनीं भोरहरिया\nआइ हो दादा,\nमुखिया हो गइल मोर मेहरिया\nआइ हो दादा I\nहमरा दुअरा उमड़ रहल बा\nसउँसे गाँव जवार,\nलाग रहल बा देवीजी के\nडीजे बाजता दुअरिया\nढोल नगाड़ा बाजे लागल\nजुलुस निकलल भारी,\nआगे आगे नवका मुखिया\nपीछे से नर नारी,\nबड़ुए मध दुपहरिया\nचौकठ-चौकठ घूमे लगली\nनवा नवा के सीस,\nबड़ बुढ़न से माँगत गइली\nअपना के आसीस,\nगोड़ प ध ध के अंचरिया\nउनकर पीए हो गइनी हम\nदून भइल मोर सान,\nआगा पाछा घुमत बानी\nसुबह से लेके साम,\nछोड़ के खेत आ बधरिया\n24. लूटीं लूट मचल बा: डॉ. हरेश्वर\nलूटीं लूट मचल बा सगरो\nलूटीं लूट मचल बा I\nबाढ़ लूटीं, सूखा लूटीं\nराहत के लूटीं मिठाई,\nभूख लूटीं, पियास लूटीं\nलूटीं थोड़की महंगाई I\nवोट लूटीं, नोट लूटीं\nलूटीं चकाचक नारा,\nरैली लूटीं, रैला लूटीं\nगटकीं देशी ठर्रा I\nराज लूटीं, लाज लूटीं\nलूटीं तनिका मह्मारी,\nजात लूटीं, पाँत लूटीं\nलूटीं मौत बीमारी I\nदिल्ली लूटीं, पटना लूटीं\nलूटीं छपरा आरा,\nगोर लूटीं, करिया लूटीं\nलूटीं दखिन दियारा I\nपगड़ी, चूड़ी, साड़ी लूटीं\nलूटीं गुलाबी वादा,\nलूटीं सभे लूट मचल बा नर होखीं भा मादा I\n23. नेह भरल पाती: डॉ. हरेश्वर\nनेह भरल पाती\nअब ना आवे ।\nऊंघाअइल माई के लोरी\nगूंग भइल चैती आ होरी ।\nसुखिया दादी पराती\nअब ना गावे ।\nदरक गइल आंगन के छाती\nचूल्हा फोरि बँटाईल माटी ।\nपुरनियाँ के थाती\nअब ना भावे ।\n22. सुन्दर खेत बनाइब हम: डॉ. हरेश्वर\nगमछी भर लेके आकाश\nसुन्दर खेत बनाइब हम,\nएक कटोरा तारा-बिया\nले ओहमें फैलाइब हम I\nबियन के अंकुरावे खातिर\nमुट्ठी भर बदरी ले आइब,\nपौधन के उपजावे खातिर\nदिया भर सुरुज छींटवाइबI\nतारन से जब खेत भरी त\nनाचब कुदब गाइब हम,\nदूज चान के हँसुआ लेके\nकटवाइब बन्ह्वाइब हम I\nतारा के बोझन से भरब\nगाँवन के खलिहान\nताव देत मोंछ्न प घुमिहें\nदेशवा के किसान I\n21. मन उदास बा: डॉ. हरेश्वर\nसुक्खल नदी जस\nमन उदास बा I\nचाँद जस आस में\nलागल बा गरहन,\nसपना के पाँखी प\nघाव भइल बड़हन,\nडेगे डेग पसरल\nखाली पियास बा I\nआँखी के बागी में\nपतझड़ के राज बा,\nमन के मुंडेरा प\nगिर रहल गाज बा,\nउदासी के गरल से\nभरल गिलास बा I\nहँसी के फूल प\nउगल बा शूल\nख़ुशी के खेत में\nजिनिगी सरोवर के\nघाट बदहवास बा I\n20. आवले बोलता नयका बिहान: डॉ. हरेश्वर\nहर के कलम से\nधरती के कागज प\nपसीना के सियाही से\nजीवन उकेरे ला किसान\nबाकिर ओकरे घटल रहता\nचाउर पिसान !\nअतना सस्ता काहे बा\nअतना खस्ता काहे बा\nसवाल प सवाल\nपूछता किसान ?\nचुप्पी टूटल बा\nत बुढ़िया आन्ही अइबे करी\nताश के पत्ता से बनल\nताज तखत उड़इबे करी\nआ अन्हरिया के होई\nसम्पुरने भसान I\nअंगनवा के ओर\nबदलल बा मिजाज मौसम के\nआवले बोलता नयका बिहान I\n19. दीप: डॉ. हरेश्वर\nघोर अमावस के पूनम में\nबदल रहल बा दीप,\nमद में आन्हर अन्धकार के\nमसल रहल बा दीप I\nकठिन दौर से गुजर-गुजर के\nनिकल रहल बा दीप,\nगिर रहल बा, उठ रहल बा\nसंभल रहल बा दीप I\nआन्ही पानी में भी हरदम\nटिकल रहल बा दीप,\nभय, निराशा, निर्बलता के\nनिगल रहल बा दीप I\nमन में लेके आस भोर के\nमचल रहल बा दीप,\nहरेक बार अपना मिशन में\nसफल रहल बा दीप I\n18. गजब-गजब के गुल: डॉ. हरेश्वर\nगगन बाग़ में खिल रहल बा\nसितारन के फूल,\nभुईंया ऊपर उग रहल बा\nजटही अउर बबूल I\nमाड़-भात प गरहन लागल\nकोंहड़ा फूल किराइल बा,\nकोदो सावाँ मडुआजी के\nदिन बहुत पतराइल बा I\nगधपुरना के सामत आइल\nनोनी करमी गइल सुखाय,\nदिन फिरल गोबरछत्ता के\nगाजर घास बहुत अगराय I\nगजब गति से पनप रहल बा\nबेशरम के कुल\nकुक्कुरमुत्ता खिला रहल बा\nगजब गजब के गुल I\n17. उरुआ बन्दना: डॉ. हरेश्वर\n16. रउआ बिटियन प खूबी इतराईं भाईजी: डॉ. हरेश्वर\nरउआ बिटियन के खूबहिं पढ़ाईं भाईजी\nरउआ बिटियन के खूबहिं लिखाईं भाईजी।\nभेदभाव के भूत भगाईं प्रेम के जोत जलाईं\nनेह-छोह के खाद डालके सुन्दर फूल खिलाईं,\nरउआ बिटियन के बेनिया डोलाईं भाईजी\nरउआ बिटियन के झुलुआ झुलाईं भाईजी ।\nतनिका सा ढीली छोड़ब त धइ ली इ आकास\nचाँद सुरुज जइसन फैलाई दुनियाँ में परकास,\nरउआ बिटियन के खूबहिं हँसाईं भाईजी\nरउआ बिटियन के खूबहिं खेलाईं भाईजी ।\nघर के बन दरवाजा खोलीं खुला समर में लड़े दीं\nऊँचा से ऊँचा परवत प छोड़ीं ओहके चढ़े दीं,\nरउआ बिटियन के खूबहिं लड़ाईं भाईजी\nरउआ बिटियन के खूबहिं बढ़ाईं भाईजी ।\nएक हाथ में पेन धराईं दूजे में तलवार\nनाया नाया गीत रचे दीं भरे दीं हुंकार,\nरउआ बिटियन के निरभय बनाईं भाईजी\nरउआ बिटियन प खूबी इतराईं भाईजी ।\n15. भजो रे मन हरे हरे: डॉ. हरेश्वर\nनियरे बा फेन से चुनाव\nभजो रे मन हरे हरे ।\nकौअन के होइ काँव काँव\nभजो रे मन हरे हरे ॥\nपाँच साल पर साजन अइहें\nगेंदा फूल गले लटकैहें।\nचारु ओरे होइ तनाव\nहाँथ जोरि के मुँह बनइहें\nआपन पनही अपने खइहें।\nचलिहें गजब के दाव\nमुँह उठवले भटकत मिलिहें\nहर दर माथा पटकत मिलिहें ।\nछुअत चलिहें मुँह पाँव\nबालम वादा बाँटत फिरिहें\nथूकत फिरिहें चाटत फिरिहें ।\nपउआ बँटाई हर गाँव\nजीतिहें जइहें फेर ना अइहें\nलुटिहें कुटिहें पिहें खइहें।\nपूछिहें कब्बो ना नाँव गाँव\nहोखल जरूरी बा इनकर दवाई\nएहिमें बड़ुए सभकर भलाई ।\nदिहल जरुरी बा घाव\n14. बेटी बिना जियल अपमान लागेला: डॉ. हरेश्वर\nजइसे चंदा बिना सून आसमान लागेला\nओइसे बेटी बिना जीवन सुनसान लागेला ।\nबेटी देबी, बेटी दुरगा, बेटी कालीमाई\nमीरा सीता गीता बेटी बेटी लछमीबाई,\nजइसे गुड़ बिना फीका पकवान लागेला\nओइसे बेटी बिना आगन समसान लागेला ।\nपूजा के थाली ह बेटी बेटी तीरथ धाम\nनदिया के पानी ह बेटी बेटी ह बरदान,\nजइसे आदित बिना बसिहा बिहान लागेला\nओइसे बेटी बिना दुनियाँ जहान लागेला ।\nसावन बेटी पावन बेटी बेटी रितु बसंत\nतितली कोयल मैना बेटी आशा-खुशी अनंत,\nजइसे गोरेया बिन बधारी के सिवान लागेला\nओइसे बेटी बिन मतारी के मकान लागेला ।\nबिटिया के बिना इ दुनियाँ हो जइहें बिरान\nइनकर देखि उपेक्षा लोगे खिसिअइहें भगवान,\nजइसे उपज बिना खेत खरिहान लागेला\nओइसे बेटी बिना जियल अपमान लागेला ।\n13. गलकल रीत: डॉ. हरेश्वर\nमन में पइठल\nकर से हमरा\nउखड़ल बा सांस\nइहे आज के\n12. का का सियाईं: डॉ. हरेश्वर\nआँखिन के अम्बर में, बाझ मेड़राता ।\nछातिन के धरती प, रेगनी फुलाता ॥\nगऊआं के पाकड़ प, बइठल बा गीध ।\nमुसकिल मनावल बा, होली आ ईद ॥\nखेतन में एह साल, फुटि गइल भुआ ।\nसहुआ दुअरिये प, बइठल बा मुआ ॥\nअदहन के पानी में, जहर घोराइल बा ।\nसाँस लेल मुसकिल बा, हावा ओराइल बा ॥\nजीवन के डेंगी में, भइल बा भकन्दर ।\nलागता कि डूबी इ, बीचे समन्दर ॥\nचूर भइल सपना, भाग भइल घूर ।\nरोपतानी आम त, उगता बबूर ॥\nमू गइले बाबूजी, भइल ना दवाई ।\nमाई के पिनसिन प, होता लड़ाई ॥\nबुचिया के आँखि में, माड़ा फुलाइल बा ।\nमेहरि के ठेहुन के, तेल ओरियाइल बा ॥\nबउआ हरेसवर जी, का का बताईं।\nचारु ओरे फाटल बा का का सियाईं॥\n11. कइसे मनावल जाई फगुआ देवारी: डॉ. हरेश्वर\nरोवतारे बाबू माई\nपुका फारि फारी,\nबए क के कीन लेहलस\nपपुआ सफारी I\nसाल भर के खरची बरची\nकहवाँ से आई,\nचाउर चबेनी के\nकइसे लगावल जाई\nखिड़की केवारी I\nछठ एतवार कुल्ही\nफाका परि जाई,\nबुचिया के कहवाँ से\nकइसे मनावल जाई\nफगुआ देवारी I\nरांची बोकारो घूमी\nघूमि गाँवाँ गाँईं,\nललकी पगरिया बान्ही\nलफुअन से मिले खातिर\nजाई माराफारी I\nचिकन मटन के संगे\nदारू खूब घोंकी,\nपी के पगलाई त\nकुकुर जस भोंकी,\nकुरुता फरौवल करी\nलड़ी फौजदारी I\n10. आस के पात: डॉ. हरेश्वर\nमन ठूंठ पर\nआस के पात आइल ।\nजेठ माह के तपन सेराइल\nसावन के आइल पुरवाई\nतन अगस्त के फूल भइल\nहर गोड़न से गइल बेवाई ।\nगइल तोता हाथ आइल।\nमन पुरइन के पात भइल\nजोन्ही भइल तन्हाई\nओठ फ़ाग के गीत भइल\nआँखि भइल अमराई ।\nनहाइल रात आइल ।\n9. अइसन करिह जनि नादानी: डॉ. हरेश्वर\nगउआँ छोड़ि शहर जनि जइह\nहोइ ख़तम निशानी\nजवानी खपि जाइ बचवा,\nअइसन करिह जनि नादानी\nजवानी खपि जाइ बचवा I\nखेत छुटि खरिहान छुटि\nआ छूटिहें बाबू माई,\nअंगना दुअरा सब छुटि जइहें\nछूटिहें छोटका भाई,\nफूट-फूट के रोइब बबुआ\nहो जइब बेपानी\nगली गली मीरजाफर ओहिजा\nचउक चउक जयचंद,\nटूँड़ उठवले बिच्छी मिलिहें\nफू फू करत भुजंग,\nचउबीस घंटा होइ पेराई\nहोइ कमर कमानी\nलटपटियन के फेरा में तू\nबबुआ जब परि जइब,\nदिने तरेगन लउके लागी\nओका जस मुँह बइब,\nबाप बाप चिचियइब बाकिर\nकेहुओ ना पहचानी\nबासी बासी भोर मिली\nअरूआइल साँझ उदास,\nपाँख नोचाइल चिरईं बनब\nभुइँया गिरी आकाश\nआन्हर गूंग बहिर होइ जइब\nहोइ ख़तम कहानी\n8. गजबे बा इ देश: डॉ. हरेश्वर\nगजबे बा इ देश रे भइया\nखल खल के गीत गावेला ।\nसत्य बुद्ध के कहाँ गइल\nउपनिषद के शांति कहाँ गइल\nराष्ट्रपिता के अहिंसा\nकहाँ भगत के क्रांति गइल ।\nउज्जर झक खादी के ऊपर\nछलिया दाग लगावेला ।\nपंचयत के चौपालन पर\nपांचाली के चीर हराता\nलाशन के टीला पर बइठल\nभेड़िया अजब गजब मुस्काता ।\nअखबारन के पन्नन से\nगंध चिराइन आवेला ।\nलोकतंत्र के सुन्दर मुँह पर\nघाव भइल बा भारी\nचोर उचक्का राजा बनले\nमेहनतकश भिखारी ।\nछल परपंच करेवाला ही\nएहिजा सब कुछ पावेला ।\n7. हमार गाँव: डॉ. हरेश्वर\nहमर गऊआँ गजब अलबेला\nउदास कभी होखे ना देला ।\nओहि मोरा गऊआँ में बलवाँ बधरिया\nधानी चुनरिया में लागे बहुरिया\nदोल्हा पाती ओहिजे जमेला\nओहि मोरा गऊआँ में चाना के पुलिया\nमछरी फँसावे ला लागेला जलिया\nओकर पीपर त लागे झुमेला\nओहि हमर गऊआँ में जिला चउकवा\nओहिजे मिलेला सउँसे गाँव के सनेसवा\nओहिजा कुछु कुछु केहु बकेला\nओहि मोरा गऊआँ में काली स्थनवा\nरोजे रोज होखेला उनुकर पुजनवा\nउनुके किरिपा से गऊआं हँसेला\n6. चंदा के ले आव ना: डॉ. हरेश्वर\nए कोइलरी ! आव ना।\nमिसिरी जस गीत सुनाव ना ॥\nतरवाईल तन के उजास\nमन के मिठास मरुआईल बा।\nअंदर तक खालीपन पसरल\nसाख पाँख लरुआईल बा ।\nतितली रानी ! आव ना ।\nअपना संगे उड़ाव ना ॥\nबाबूजी भइलन मरियाठी\nमाई माँस के गठरी ।\nबिकी गइल भुअरी पाड़ी\nबिकी गइल झबरी बकरी ।\nकुतुर कुतुर के सुग्गा राजा ।\nआम प आम गिराव ना ॥\nपूल कठहवा टूटि गइल\nउजरि गइल फुलवारी ।\nदिआँका चौकठ चाट गइल\nखिड़की सड़ल बेचारी ।\nमैना रानी ! फुदक फुदक के ।\nसुन्दर नाच देखाव ना ॥\nढेंकी बिधवा हो गइल\nभरकल दुअरा के कूप ।\nजाँता भूखे मर रहल\nबचल ना चलनी सूप।\nबहक चल पुरवैया रानी ।\nअंदर तक महकाव ना ॥\nचिपरी बिन बा गाड़ा सुतल\nमथनी गिरल हताश ।\nकाजर बिन कजरौटा सूना\nलुढ़कल पड़ल निराश ।\nसुन ल मोरी साँझ पियारी।\nचंदा के ले आव ना ॥\n5. गजब हो गइल: डॉ. हरेश्वर\nमाई घरे तोरा कहयिनी\nसासु घरे रउरा\nगजब हो गइल\nभइनी गउरी से गउरा\nकनियाँ बनके ससुरा अइनी\nसासु खूब खिअवली\nपुहुट बनावे खातिर हमके\nखुबे दूध पियवली\nदेखते देखत हो गइनी हम\nगरइ से सउरा\nचूल्हा मिलल चउका मिलल\nमिलल चाभी ताला\nरिन करज के बोझा मिलल\nमिलल छान्ही के जाला\nकुछे दिन में हो गइनी हम\nकठेला से मऊरा\nमुँह सुखाइल बार झुराइल\nआँख कान बेराम\nएह जिनिगी के गजब खेल बा\nसमझ ना आइल राम\nसमय बनवलस हमके भइया\nदउरी से दउरा गजब हो गइल।\n4. रंगदार हो गइल: डॉ. हरेश्वर\nरंगदार हो गइल\nमोरा गाँव के लल्लू I\nठेलठाल के इंटर कइलस\nबीए हो गइल फेल,\nरमकलिया के रेप केस में\nभोगलस कुछ दिन जेल,\nअसरदार हो गइल\nखादी के कुरूता पयजामा\nमाथे पगड़ी लाल,\nमुँह में पान गिलौरी दबले\nचले गजब के चाल,\nठेकेदार हो गइल\nपंचायत चुनाव में\nकइलस नव परपंच,\nसमरसता में आग लगवलस\nचुनल गइल सरपंच,\nसरकार हो गइल\n3. चलीं अपना गाँव: डॉ. हरेश्वर\nचलीं अपना गाँव\nतनि सा घूम आईं I\nपत्थल के एह नगरिया में\nपथरा गइलीसन आँख,\nटुटल डाढ़ी अस गिरल बानी\nकटल परल मोर पाँख,\nलागल बा चोट कुठाँव\nत कइसे धूम मचाईं I\nखिसियाइल दुपहरिया में\nतिल तिल के तन जरता,\nनोनिआइल देवालिन में\nनोनी जस मन झरता,\nओहिजे मिली नीम छाँव\nतनिसा झूम आईं I\nछाँह नदारद ठाँह नदारद\nमाहुर उगलत नल,\nका जाने कइसन बा आपन\nदादी अम्मा के पाँव\nतनि सा चूम आईं I\n2. कमाइ दिहलस पपुआ: डॉ. हरेश्वर\nपढ़ि लिखि के का कइल\nकमाइ दिहलस पपुआ\nखाँचा भर रुपईया I\nमंत्री बिधायकजी के\nखास भइल बड़ुए,\nगऊआँ के लफुअन के\nबॉस भइल बड़ुए,\nआ मुखियाजी के काँख के\nभइल बा अँठईया I\nमुंशी पटवारीजी के\nमुँहवा में पान लेके\nआ भोरहिं से लाग जाला\nफाँसे में चिरईयाँ I\nभोजपुरी बोलि लेला,\nबनब त बन हरेसर\nओकर पकवा चेला,\nपढ़ल लिखल छोड़छाड़ के\nबन जा पप्पू भईया I\n1. हमार जान ह भोजपुरी: डॉ. हरेश्वर\nहमार शान ह\nहमार पहचान ह भोजपुरी,\nहमार मतारी ह\nहमार जान ह भोजपुरी I\nइहे ह सोखा, इहे सिवान ह,\nहमार सुरुज ह\nहमार चान ह भोजपुरी I\nबचपन बुढ़ापा ह, ह इहे जवानी\nचूल्हा के आगि ह, अदहन के पानी,\nहमार साँझ ह\nहमार बिहान ह भोजपुरी I\nओढिला इहे, इहे बिछाइला\nकुटिला इहे, इहे पिसाइला,\nहमार चाउर ह\nहमार पिसान ह भोजपुरी I\nइहे ह धरन, इहे ह छानी\nहमरा पसीना के इहे कहानी,\nहमार तीर ह\nहमार कमान ह भोजपुरी I\nकजरी ह बिरहा ह, इहे ह फ़ाग\nइहे कबीरा ह, इहे ह घाघ,\nहमार बिरासत ह\nहमार ईमान ह भोजपुरी I


नौ फरवरी के दिल्ली मे भाजपा बोलवलसि खेल संसद – टटका खबर\nलखनऊ 05 जनवरी (वार्ता) भाजपा.के खेल प्रकोष्ठ अगिला नौ फरवरी के दिल्ली के रामलीला मैदान में खेल संसद बोलवले बिया जवना में देश भर से आइल एक लाख से अधिका खिलाडी शामिल होखीहें.\nएह बारे में आजु एहिजा भाजपा कार्यालय मे खेलकूद प्रकोष्ठ के प्रदेश पदाधिकारियन के बइठक भाजपा के खेलकूद प्रकोष्ठ के सहसंयोजक सुनील गुप्ता के मौजूदगी मे भइल. आ एह संसद ला अधिका से अधिका खिलाड़ियन के जुटावे प चरचा भइल.\nTags: खेल, भाजपा, लखनऊ, संसद


निरहुआ कइलन मेहरारू के किरदार – Anjoria\nनिरहुआ कइलन मेहरारू के किरदार\nसोलह सिंगारन से लैस, माथ पर मटकी उठवले एह चतुर नार के देखि चिहुँक त ना गइनी ?\nनारि बनल ई नर हउवन भोजपुरी इंडस्ट्री के असली सुपरस्टार दिनेशलाल यादव ‘निरहुआ’ जे दीपक सावंत आ अभिषेक चड्ढ़ा के फिल्म ‘गंगादेवी’ में अपना हुस्न के जलवा देखावत नज़र अइहें. मरद हो के मेहरारू के स्वांग भरल भोजपुरी सिनेमा खातिर भलही नया होखे, बॉलीवुड में अमिताभ बच्चन से लिहले आमिर खान आ गोविंदा तक ले ई कारनामा कर चुकल बाड़े. अब एही लिस्ट में निरहुओ के नाम जुड़ गइल बा.\n"गंगादेवी" एगो ट्रेंड सेटर फिल्म साबित होखी, कहले अभिषेक चड्ढ़ा


सीमा सिंह के “रियल इंडियन मदर” – Anjoria\nभोजपुरी सिनेमा के डांसिग क्वीन सीमा सिंह पिछला दिने निर्माता रत्नेश यादव के भोजपुरी फिलिम “रियल इंडियन मदर” ला सगरी रात डांस कइली. संजय कोरबे के नृत्य निर्देशन में एह आयटम नंबर के गोरेगांव के फ्यूचर स्टूडियो में शूट कइल गइल.\nएह फिलिम में रानी चटर्जी, मनमोहन तिवारी, नंबर वन खलनायक संजय पांडे आ ललन सिंह के मुख्य भूमिका है बा.\nसीमा सिंह के एह आयटम नंबर में दू दर्जन अउरीओ डांसर रहले. एह नंबर के डांस स्टेप कमाल के बतवली सीमा सिंह. आ नृत्य निर्देशक संजय कोरबे के निर्देशन में डांस करत सीमा सिंह के मेहनत देख सबही दंग रहुवे.\nखुद फिल्म के निर्माता रत्नेश यादव कहलन कि सीमा सिंह वाकई बहुत मेहनती हई आ अब पता चलल कि हर तरफ सीमा सिंह के तारीफ काहे होखेला.\nरियल इंडियन मदर\nबिहार के बाद मुंबईओ मे चलल प्रतिघात आ नीरज यादव के जादू


खेसारी लाल आ मनोज द्विवेदी संगे बाड़े मंजुल ठाकुर के फिलिम में – Anjoria\nशौर्य एंटरटेनमेंट के बैनर तले बनत पहिला फिलिम में खेसारी लाल यादव आ मनोज द्विवेदी एके संगे नजर अइहें. एह फिलिम के कहानी आ निर्देशन मंजुल ठाकुर के बा. निर्माता हउवें अखिलेश कुमार सिंह.\nजानल मानल अभिनेत्री अंजना सिंह एहमें खेसारी संगे आ गीतांजलि शर्मा मनोज द्विवेदी संगे बाड़ी. साथी कलाकारन में संजय पाण्डेय, प्रेम दुबे, संजय वर्मा वगैरह के नाम शामिल बा.\nगीत राजेश मिश्रा, प्यारे लाल यादव, आ जाहिर अख्तर के लिखल ह जबकि संगीतकार अविनाश झा घुंघरू हउवें. कुल ९ गो गाना बाड़ी स एह फिलिम में. सवांद लेखक मनोज कुमार कुशवाहा, कैमरामैन नीतू इक़बाल सिंह, कोरिओग्राफर कन्नु मुखर्जी, फाइट मास्टर दिलीप यादव, कला निर्देशक नजीर शेख हउवें.\nखेसारी लाल यादव अभिनीत आ ग्रीन चिल्ली मीडिया एंड प्राइवेट मीडिया के बैनर तर बनल फिलिम ‘खून भरी मांग’रिलीज़ ला तइयार बा. एहमें खेसारी लाल यादव धमाकेदार एक्शन करत नजर अइहें.


रैदास - विकिपीडिया\nबनारस, दिल्ली सल्तनत\nरविदस्सिया धरम के स्थापना\nइनकरा गुरु कहल जाला\nइनकर कविता गुरु ग्रंथ सहिब मे बाटे\nरैदास भा रविदास एगो भारत के रहस्यवादी संत, कबि आ रविदस्सिया धरम के संस्थापक रहन। उत्तर प्रदेश, बिहार, गुजरात, महाराष्ट्र, मध्य प्रदेश, पंजाब आ हरियाणा मे इनकरा गुरु मान के बंदना कइल जाला। ई एगो कबि, साधु आ समाज सुधारक रहन। इनकर जनम सन 1450 मे भइल रहे आ इ चमार जात से रहन।\nइनकर लिखल बात सभ के गुरु ग्रन्थ साहिब मे जगह दिहल बा। दादुपंथी संप्रदाय के पंच वाणी ओ मे इनकर कबिता सभ के धइल गईल बा। ई ऊंच आ नीच जात के भेद आ मनुवादी बिचार के बिरोध कइलन आ एगो अईसन समाज के कल्पना कइलन जेमे सभ केहू बरोबर होखे।\nबिद्वान लोग मानेला जे इनकर जनम 1450 मे भइल रहे आ ई 1520 मे मुअल रहन।\nइनकर जनम उत्तर प्रदेश मे बनारस लगे सीर गोबींदपुर नांव के एगो गाँव मे भईल रहे। इनकर जनम अस्थान के रविदास जनम अस्थान कहल जाला। इनकर माई के नांव माता कलसन रहे आ बाबूजी के नांव संतोख दास रहे। इनकर बाबू माई चाम के काम करत रहन, माने ई लोग चमार जात से रहे जेवन की एगो नान जात हऽ आ एकरा अछुत मानल जाला। भले इनकर काज चाम के रहे बाकिर इनकर ढेर समय गंगा तिरे बितत रहे जेहर ई आध्यात्मिक कविता लिखत रहन। आगे चलिके इनकर सूफि साधु लोग जोरे संघत भईल।\n↑ 1.0 1.1 Arvind Sharma (2003). The Study of Hinduism (English में). University of South Carolina Press. प. 229. ISBN 978-1-57003-449-7.\n↑ 2.0 2.1 Phyllis G. Jestice (2004). Holy People of the World: A Cross-Cultural Encyclopedia. ABC-CLIO. प. 724. ISBN 978-1-57607-355-1.\n↑ Phyllis G. Jestice (2004). Holy People of the World: A Cross-Cultural Encyclopedia. ABC-CLIO. पप. 727–728. ISBN 978-1-57607-355-1. पहुँचतिथी 8 December 2012.\n"https://bh.wikipedia.org/w/index.php?title=रैदास&oldid=684179" से लिहल गइल\nबनारस के लोग\nविकिडेटा पर फोटो मौजूद बा जबकि इहाँ नइखे इस्तेमाल भइल\nएह पन्ना पर आखिरी बेर संपादन 1 मार्च 2021 के 13:29 बजे भइल रहल।


विकिपीडिया:हटावे खातिर लेख/लॉग/2018 मई 13 - विकिपीडिया\nविकिपीडिया:हटावे खातिर लेख/लॉग/2018 मई 13\n1 दीपक दुबे\nरिजल्ट रहल हटावल जाय. नामांकन में दिहल गइल कारण अनुसार हटावे लायक पावल गइल। उल्लेखनीयता खातिर ब्यक्ति के पर्याप्त महत्व के होखे वाला चाहीं आ ओह ब्यक्ति के जीवन इत्यादि के बिबरन तटस्थ स्रोत सभ पर बिस्तार से मौजूद होखे के चाहीं, खाली कुछ समाचार में जिकिर भर आ कौनों लोकल इलाका के नेता होखले के मेंशन भर के उल्लेखनीयता ना मानल जा सके ला। --SM7--बातचीत-- 16:56, 28 मई 2018 (UTC)\nदीपक दुबे (संपादन करीं | वार्ता पन्ना | इतिहास | सुरक्षित करीं | हटाईं | कड़ी | धियानसूची में जोड़ीं | लॉग | पेजव्यू आँकड़ा) – (लेखहचर्चा देखीं · सांख्यिकी)\n(स्रोत खोजीं: "दीपक दुबे" – समाचार · अखबार · किताब · स्कॉलर · हाईबीम · जेस्टोर · फ्री इमेज · फ्री समाचार स्रोत · विकिपीडिया लाइब्रेरी · न्यूयार्क टाइम्स · विकि संदर्भ)\nउल्लेखनीय ना बा स (बात करीं) 19:12, 13 मई 2018 (UTC)\nभइया आपके अइसन काहे लागत हव के दीपक दुबे जी उल्लेखनीय नही हेन ? उनकर बहुत योगदान बाटे मुंबई के सरकारी स्कूल और हॉस्पिटल सुधारने में\nमनसे वाले जब उत्तर भारतीय फेरीवाले के मारत रहेन तब एक उत्त्तर भारतीय दीपक दुबे ने गरीब मराठी फेरीवाली को बचाया , ओकर बहुत तारीफ भईल मीडिया में ईनटेरवीएव दिहेन\nनीचे इस लिंक पे क्लिक कइके देख सकल\n title= MNS Hawkers Edition Drive Effect Blind Dimbivli Hawker's Life\nदीपक जी का लेख उनके फेसबुक से टाइम्स ऑफ इंडिया ने छापा, ट्विटर पे दीपक दुबे जी के 4600+ फॉलोवर है\n  title = AAP dombivli up against increased petrol and diesel rates - DNA India\n title= Kalyan motorists complain of overcharging at pay-and-park facility\nAapDombivli (बात करीं) 07:03, 14 मई 2018 (UTC)\nरखल जाय आम आदमी पार्टी के नेता बाने, https://www.trendsmap.com/twitter/tweet/967793751576858624\n54.156.28.156 11:50, 15 मई 2018 (UTC)\n"https://bh.wikipedia.org/w/index.php?title=विकिपीडिया:हटावे_खातिर_लेख/लॉग/2018_मई_13&oldid=577350" से लिहल गइल\nएह पन्ना पर आखिरी बेर संपादन 13 मई 2018 के 20:58 बजे भइल रहल।


कलाकार खोज अभियान में उमड़ल भीड़ – Anjoria\nApr 3, 2011 कलाकार खोज अभियान, महुआ टीवी\nभोजपुरी टीवी चैनल महुआ टीवी के कलाकार खोज अभियान के दू गो चरण पूरा हो गइल. पहली अप्रेल के लखनऊ में आ तीसरी अप्रेल के गोरखपुर में कलाकारन के हुजूम उमड़ पड़ल आडिशन देबे खातिर. आडिशन देबे खातिर लोग भीतर जाँय आ जब बहरी निकलें त केहू के चेहरा पर मुसुकी रहत रहे त केहू के चेहरा रोआइन आ लोराइल आँख. भीतर आडिशन देबे गइल उम्मीदवार जज लोग के प्रभावित करे में कवनो कसर ना छोड़त रहुवे.\nमहुआ टीवी के प्रोग्रामिंग हेड कमलेश कुंती सिंह के कहना रहे कि महुआ टीवी हमेशा से माटी से जुड़ल कलाकारन के बड़हन मंच देत आइल बा आ ई खोज अभियान ओही के एगो कड़ी बा जवना के शुरुआत “सुर संग्राम” से भइल आ “डांस संग्राम” से अउरी मजगर भइल. वरिष्ठ कार्यकारी निर्मात्री विनीता उपाध्याय बतवली कि एह अभियान से चुनाइल कलाकारन के महुआ के धारावहिकन में आपन कौशल देखावे के मौका दिहल जाई.\nयूपी में अगिला आडिशन ६ आ ७ अप्रेल के बनारस में होखे जा रहल बा.\n5 thought on “कलाकार खोज अभियान में उमड़ल भीड़”\nSir mai bhojpuri singer bana chahta hu mera mobile no 7033158843\nmahua ka kalaakaar khoj abhyaan,bas ek nautanki thi,kisi bhi actor ko 10 sec. me kya audition liya ja sakta hai,10 sec. me to expression hi nhi aata,mai bna se pass out hun,aur maine bollywood ke kai achhe director ke sath theater kr chuka hun,mahua me maine audition dekar apni jindgi ki bhut badi bhul ki thi\narun kumar reportor gorakhpur says:\nkalakar khoj abhiyan hamesha chalana chahiye, isse nay kalakaro ko mauka milega.\nMain ek singer hoon maine ek audio album bhojpuri devigit bana chuka hoon ab main chata hu ki mahua tv main app logo ke chaaye main rehna chahta hu aur main ek lyric bhi hoon aur apni album ki saari git maine hi sajye hai mera mobile no 08652335160\nएह काम खातिर महूआ वालन से संपर्क करीं.


"प्रतिज्ञा २" के पहिला झलक जारी – Anjoria\nDecember 16, 2013 Editor फिल्म, मनोरंजन 0\nढेर दिन के इंतजार का बाद भोजपुरी फ़िलिम जगत के बहुचर्चित फ़िलिम “प्रतिज्ञा २” के पहिला झलक जारी हो गइल बा.\nसी पी आई मूवीज (सुजीत तिवारी) के परोसल आ जय माँ आकस्मिनी बैनर में बनल एह फिलिम के निर्देशक हउवें सुशील कुमार उपाध्याय. निर्माता हउवें संजय यादव, हर्ष तिवारी अउर अभिषेक तिवारी आ कार्यकारी निर्माता हउवें इंद्रजीत शर्मा. प्रोजेक्ट डिजाइनर अनंजय रघुराज.\nभोजपुरी के एह पहिलका सिक्वल “प्रतिज्ञा २” के मुख्य किरदारन में शामिल बाड़ें सुपर स्टार पवन सिंह, खेसारी लाल यादव, अनिल सम्राट, अक्षरा सिंह, स्मृति सिन्हा, काजल राघवानी, सुशील सिंह, संजय यादव, प्रकाश जैस, दिलीप सिन्हा, विष्णु शंकर बेलू, बालगोविंद, माया यादव वगैरह.\nजान जाईं जे “प्रतिज्ञा” के गिनिती भोजपुरी के अबले के सबले बड़हन हिट फिलिमन मे होखेला.खुद निर्देशक सुशील उपाध्याय के कहना ह कि “प्रतिज्ञा २” उनुका फिलिम “प्रतिज्ञा” से कई गुना बेहतर बा. सी पी आई मूवीज के सुजीत तिवारी के कहना बा कि प्रतिज्ञा २ में उ हर रंग बा जेकरा के देखल दर्शक पसंद करेलें.\nगाना अतना बढ़िया बाड़ी सँ कि सुनेवाला के दिल पर राज करीहे सँ. दुईए बरीस में दू दर्जन भोजपुरी फिलिम परोस चुकल सी पी आई मूवीज एकरा निर्माणो से जुडल रहे. फिलिम जल्दिए दर्शकन का सोझा होखी.\n“सजना मंगिया सजाई दऽ हमार” के पहिला शेड्यूल पूरा भइल


भोजपुरी अकादमी वैष्णवी के सम्मानित कइलसि – Anjoria\nगुरु. मई 19th, 2022\nभोजपुरी अकादमी वैष्णवी के सम्मानित कइलसि\nदिसम्बर 20, 2013 भिखारी ठाकुर के मूर्ति, भोजपुरी अकादमी, वैष्णवी\nपटना १८ दिसंबर. आखिरकार फ़िलिम अभिनेत्री वैष्णवी के मेहनत सफल भइल आ उनकर दीहल भिखारी ठाकुर के मूर्ति पर माला चढ़ा के बिहार भोजपुरी अकादमी भिखारी ठाकुर के १२६ वीं जयंती मनवलसि.\nजाने जोग बा कि ढेर दिन से वैष्णवी लागल बाड़ी कि बिहार के राजधानी पटना में भिखारी ठाकुर के मूर्ति लगावल जाव. पटना के प्रेमचंद रंगशाला में आयोजित जयंती समारोह के उदघाटन कइला क बाद राज्य के शिक्षा मंत्री पी के शाही, भोजपुरी अकादमी के अध्यक्ष चंद्रभूषण राय आ मौरिशश के पूर्व मंत्री जगदीश गोवर्धन के हाथे वैष्णवी के सम्मानित कइल गइल. भोजपुरी क्षेत्र में उल्लेखनीय योगदान दिहला खातिर अभिनेत्री वैष्णवी के भोजपुरी अकादमी अंगवस्त्र आ प्रतीक चिन्ह दे के सम्मानित कइल गइल.\nएह मौका प भोजपुरी अकादमी के अध्यक्ष चंद्रभूषण राय वादा कइलन कि भोजपुरी के सेक्सपियर भिखारी ठाकुर के १२७ वीं जयंती से पहिले राजधानी पटना के कवनो बड़ चौराहा प भिखारी ठाकुर के आदमकद प्रतिमा लगावल जाई आ उनकर जयंती समारोहो भव्य रूप से मनावल जाई.\nईमानदार नइखन केजरीवाल – मनोज तिवारी\nसुरीनाम भोजपुरी संगीत संध्या


गावं के आदमी, गावं में चोरी | Khabar Lahariya (खबर लहरिया)\nखबर लहरिया » गावं के आदमी, गावं में चोरी\nगावं के आदमी, गावं में चोरी\nद्वारा लिखित खबर लहरिया September 9, 2013 15 बार देखा गया\nहमरे घर में भयल हव चोरी\nजिला वाराणसी, ब्लाक हरहुंआ, आयरे बाजार बनवासी बस्ती। इहां के बनवारी के कहब हव कि गावं के विनोद, गुड्डू नाम के आदमी 17 अगस्त 2013 के रात के सुतले समय रूपिया आउर लइकी के रकम पताई लेके भाग गएल हयन। एही कारण चोलापुर थाना में2सितम्बर 2013 के रपट लिखवइले हई।\nबनवारी के मेहरारू मुनिया के कहब हव कि हमरे लइकी के शादी मई 2013 में भयल हव। अभहीं दुबारा विदाई दुर्गा पूजा वाले दिन क दिन तारीख रखयल हव। गावं के विनोद आउर गुड्डू हमरे घर में 17 अगस्त 2013 के रात में घुस के हमरे लइकी के लगभग तीस हजार के रकम पताई चोरा ले गईलन। हम रात में ओन लोग के पहचान लेहली। एही से आयरे चैकी पर चार बार दउड़ के गइली लेकिन सुनवाई नाहीं भयल। तब हम2सितम्बर 2013 के चोलापुर थाना में रपट लिखइली।\nचोलापुर थाना के एस. ओ. के कहब हव कि जाँच करवाके कार्यवाही करल जाई।\nबस नाम के सरकारी ट्यूबवेल\nजमीन की ताईं विवाद\nवाराणसी जिले में एक दिन में दो एक्सीडेंट...\nवाराणसी: गाँव खरगीपुर में टिड्डीओ का आतंक, किसानों...\nकिसी ने महीने की सैलरी दान की तो...\nLIVE: लॉकडाउन में शादियाँ शुरू, देखिए शादियों के...\nवाराणसी : मानसिक संतुलन खोने पर युवक ने...